Επιλογή όπλου της μεσαίας κατηγορίας - Μέρος Β΄ - Go-Outdoor\nΑφήστε ένα Σχόλιο\t/ Άρθρα για τον Εξοπλισμό, Κυνήγι, Όπλα / 20/12/2021 20/12/2021\nΗ μεθοδολογία που πρέπει να ακολουθήσει κάποιος στην επιλογή ενός όπλου της μεσαίας κατηγορίας, αφού το όπλο αυτό δεν αποτελεί αντικείμενο επένδυσης, ούτε οικογενειακό «κειμήλιο» για τα δισέγγονά του, αλλά εργαλείο καθημερινής χρήσης, είναι η ακόλουθη:\nΕπιλέγει 2, 3, 4 ή περισσότερα μοντέλα συγκεκριμένων εταιρειών που βρίσκονται μέσα στις οικονομικές του δυνατότητες και που οι πληροφορίες του, οι γνώσεις και η εμπειρία φίλων και συγκυνηγών, τον έχουν πείσει γύρω από την αξιοπιστία του μηχανισμού τους και την ποιότητα κατασκευής τους.\nΕπισκέπτεται ένα κατάστημα κυνηγετικών ειδών με μεγάλη γκάμα όπλων και δοκιμάζει να επωμίσει τα συγκεκριμένα όπλα, ιδίως αν αυτά προσφέρονται στην αγορά με μία και μοναδική κλίση στο κοντάκι τους. Εκεί, καταλήγει στο όπλο εκείνο που του «έρχεται» καλύτερα, που βρίσκεται μ’ άλλα λόγια πιο κοντά στο σωματομετρικό του τύπο, αλλά και στις σκοπευτικές του συνήθειες.\nΑνάλογα με τον ελεύθερο χρόνο του και έχοντας καταλήξει πια στο όπλο που του ταιριάζει, επισκέπτεται όσο περισσότερα καταστήματα μπορεί, έως ότου καταφέρει να βρει ένα όπλο του μοντέλου και της εταιρείας που αρχικά επέλεξε, που να διαθέτει κάπως καλύτερη ποιότητα και εμφάνιση ξύλων. Είναι κάτι που το πληρώνουμε σε ώρες έρευνας στην αγορά και όχι σε χρήμα και αν είμαστε μερακλήδες, αξίζει τον κόπο να επενδύσουμε.\nΑπό κει και πέρα δεν μένει παρά να μελετήσουμε τα χαρακτηριστικά εκείνα που θέλουμε να επιλέξουμε και να προσαρμόσουμε στο όπλο μας, προκειμένου, χωρίς μεγάλο επιπλέον κόστος, να έρθει όσο πιο κοντά γίνεται σ’ αυτό που η γνώση των καλών χειροποίητων όπλων μας κάνει να θεωρούμε ως το απόλυτο «ιδανικό». Είναι απίστευτο το πόσο μικρές επεμβάσεις σε ένα όπλο, πάνω απ’ όλα πόσο οικονομικές επεμβάσεις, μπορούν να το βελτιώσουν σε μεγάλο βαθμό και να το προσαρμόσουν στις ιδιαίτερες επιλογές μας.\nΜεταμορφώνοντας ένα οικονομικό όπλο\nΟι εταιρείες μαζικής παραγωγής όπλων είναι από τη φύση τους υποχρεωμένες να κατασκευάζουν όπλα όχι με βάση το ιδανικό, αλλά με βάση το «μέσο όρο ζήτησης». Δεν μπορεί, για παράδειγμα, ένα όπλο γενικής χρήσης, μιας μεσαίας κατηγορίας τιμής, να είναι πανάλαφρο για έναν κυνηγό σκύλου φέρμας και αρκετά βαρύ για έναν καρτεριτζή, συγχρόνως. Μπορεί όμως να έχει μια εξαιρετική μελέτη βάθους πατούρας (head space) ώστε να εξασφαλίζει για το βάρος του το μικρότερο δυνατό λάκτισμα. Οι βελτιώσεις που μπορούν να γίνουν σε ένα όπλο (και αναφέρομαι βέβαια σε πλαγιόκαννα και αλληλεπίθετα δίκαννα, όχι σε αυτογεμή) είναι πολλές και συχνά θαυματουργές. Δεν βελτιώνουν κατ’ ανάγκη ένα όπλο, αλλά το φέρνουν πολύ πιο κοντά σ’ αυτό που εμείς αποζητάμε. Μοναδική τους προϋπόθεση δεν είναι η τεράστια οικονομική άνεση που απαιτεί η αγορά των χειροποίητων όπλων, γιατί το κόστος τους είναι ιδιαίτερα περιορισμένο. Προϋπόθεσή τους έχουν μόνο να τολμήσει ο κάτοχος του όπλου να οδηγήσει ένα ολοκαίνουργιο όπλο στον οπλουργό και να σχεδιάσει μαζί του τις απαιτούμενες «βελτιώσεις». Και αυτό, όσο κι αν φαντάζει εύκολο, δεν είναι πάντα έτσι, γιατί συνειρμικά ο οπλουργός μάς παραπέμπει στον τεχνίτη που καταφεύγουμε για ένα προβληματικό όπλο ή για να όπλο μεγάλης ηλικίας του οποίου θέλουμε να αποκαταστήσουμε τις φθορές. Όμως, αν αναλογιστούμε την κατάσταση στην οποία θα φέρουμε το όπλο μας μετά από κάποιες τέτοιες επεμβάσεις, σίγουρα θα εξαλειφθούν και οι τελευταίες μας αναστολές. Ένα αξιόπιστο μοντέλο μιας γνωστής εταιρείας, ανήκοντας στη μεσαία κατηγορία τιμών, εκείνη που σχηματικά μπορούμε να πούμε ότι κυμαίνεται από τα 800 ως τα 3.000 ευρώ (επαναλαμβάνω ότι αναφέρομαι εδώ σε πλαγιόκαννα και αλληλεπίθετα δίκαννα), αποτελεί μια εξαιρετική «πρώτη ύλη» για το όπλο των ονείρων μας. Μια περαιτέρω βελτίωση των μέτρων του κοντακιού του όπλου, μια ρύθμιση του βάρους της σκανδάλης ή των σκανδαλών του, αν αυτό κρίνεται αναγκαίο, η αφαίρεση του αντιαισθητικού λούστρου (αν υπάρχει) και η εφαρμογή μιας καλής στιλπνής βαφής λινελαίου, ιδιαίτερα αν τα ξύλινα μέρη του όπλου μας έχουν έντονα και εμφανή νερά που πρέπει να αναδειχθούν, η τοποθέτηση ενός ποιοτικού αντικραδασμικού πέλματος για όσους έχουν ευαισθησία στο ισχυρό λάκτισμα και ασχολούνται με καρτεριτζίδικα κυνήγια, είναι τα πρώτα βήματα που πιθανόν να χρειαστούν. Σε μια πιο εξεζητημένη προσέγγιση τέτοιων βελτιώσεων, μπορεί να βελτιωθεί η εσωτερική λείανση και οι εφαρμογές στο μηχανισμό του όπλου, να μειωθεί το βάρος του με λέπτυνση ή βράχυνση της πάπιας (ξυστού), να μετατραπεί από πιστολέ σε αγγλέ το κοντάκι, να βελτιωθεί τόσο η αναπήδηση κάννης όσο και η ποιότητα των κατανομών της βολής, με την εφαρμογή ενός καλού πόρτινγκ στις κάννες κ.λπ. Ένα καθ’ όλα άχρηστο ασημένιο ή ορειχάλκινο οβάλ ένθετο στο κοντάκι με το μονόγραμμά μας, μπορεί να αναβαθμίσει το όπλο μας στη συνείδησή μας, να μας κάνει να το αισθανθούμε πιο «προσωπικό», να μας χαρίσει την πολύτιμη ψευδαίσθηση της απόκτησης ενός όπλου «κατά παραγγελίαν», που τα οικονομικά μας ή οι προτεραιότητές μας δεν μας επέτρεψαν να αποκτήσουμε. Η αφαίρεση στις πλαϊνές ρίγες ενός αλληλεπίθετου δίκαννου δεν αποτελεί ιδιαίτερα οικονομική επέμβαση, συχνά όμως βελτιώνει εξαιρετικά το ζύγισμα ενός αλληλεπίθετου της μεσαίας κατηγορίας και αναμφίβολα μειώνει αισθητά το βάρος του.\nΈνα όπλο της μεσαίας κατηγορίας παρουσιάζει πλεονεκτήματα που ίσως ποτέ δεν σκεφτήκαμε. Αν προέρχεται από έναν σοβαρό αντιπρόσωπο, διαθέτει επάρκεια ανταλλακτικών ώστε να μην είναι συνώνυμο της καταστροφής οποιοδήποτε πρόβλημα παρουσιάσει -κάτι που στα χειροποίητα όπλα είναι απόλυτα ανέφικτο. Εκεί οι επισκευές είναι και χρονοβόρες και ακριβές. Υπάρχει πληθώρα εταιρειών που προσφέρουν όπλα αυτής της κατηγορίας και μπορούμε να τα δούμε και να τα περιεργαστούμε, πριν τελικά επιλέξουμε. Αποφεύγουμε έτσι τον κίνδυνο να αποκτήσουμε κάτι και να το δούμε αφού το έχουμε αποπληρώσει.\nΤα περισσότερα από τα όπλα αυτής της κατηγορίας διαθέτουν αυξημένες πωλήσεις και έτσι μπορούμε να έχουμε μια σαφή γνώση της ποιότητας και της ευχρηστίας τους από φίλους και συγκυνηγούς. Δεν είναι τυχαία άλλωστε η φήμη που έχουν δημιουργήσει τα περισσότερα από τα όπλα αυτά. Τα αλληλεπίθετα της Pietro Beretta φημίζονται για το χαμηλό προφίλ τους και τη βαριά υπογραφή της παλιότερης και μεγαλύτερης εταιρείας όπλων της ιστορίας. Τα αλληλεπίθετα της Browning είναι πασίγνωστα για τη στιβαρότητα της κατασκευής τους και την αντοχή τους. Τα αλληλεπίθετα της Breda, για το χαμηλό προφίλ τους, τη φινέτσα κατασκευής τους και την εξαιρετικά αναβαθμισμένη συνολική εμφάνισή τους, παράλληλα με τη μεγάλη αντοχή τους. Τα πιο οικονομικά μοντέλα της γκάμας των πλαγιόκαννων της Merkel (τα ακριβότερα ξεφεύγουν από τη μεσαία κατηγορία), για την εξαιρετική εμφάνισή τους και την ονομασία τους που για πάρα πολλά χρόνια παραμένει συνώνυμο ύψιστης ποιότητας. Η ευχρηστία, οι εναλλασσόμενες κάννες και οι δύο διαφορετικού βάρους (στο Falconet και το Alcione) των αλληλεπίθετων της Franchi, σε συνδυασμό με την ελκυστική τιμή τους, τα κάνουν ιδιαίτερα ενδιαφέρουσα πρόταση αγοράς. Τα αλληλεπίθετα της Winchester για τη μοναδική στιβαρότητά τους και την αξιοπιστία τους. Τα Verney Carron για τη γαλλική φινέτσα τους και τον ιδιαίτερο χαρακτήρα τους. Αυτές και πολλές άλλες καταξιωμένες εταιρείες προσφέρουν όπλα της μεσαίας οικονομικής κατηγορίας με μεγάλη αξιοπιστία και αναρίθμητους θιασώτες. Σε κάποια από αυτά χρειάζεται να διευρύνει κανείς την οροφή των 3.000 ευρώ κατά 500 ή 1.000 ευρώ επιπλέον, για να πραγματοποιήσει το όνειρό του. Όμως, στις περισσότερες από αυτές τις περιπτώσεις, αποδεικνύεται σύντομα ότι δεν έκανε λάθος επιλογή και ότι τα χρήματά του έπιασαν τόπο.\nΤι γίνεται με τα αυτογεμή;\nΣκόπιμα στο άρθρο αυτό δεν αναφέρθηκα στα αυτογεμή. Η αναφορά μου σε όπλα μαζικής παραγωγής μοιραία οδηγεί στην υπενθύμιση της πραγματικότητας που υπάρχει στο θέμα των τιμών των διαφόρων τύπων όπλων. Ένα αυτογεμές, λοιπόν, έχει κατά κανόνα το 1/3 του κόστους από ένα αλληλεπίθετο δίκαννο της ίδιας ποιότητας κατασκευής και το 1/5 περίπου από ένα αντίστοιχο πλαγιόκαννο (από τον κανόνα αυτό εξαιρούνται τα χειροποίητα όπλα, γιατί σ’ αυτά τα αλληλεπίθετα είναι σαφώς ακριβότερα των αντίστοιχων πλαγιόκαννων). Οι λόγοι σχετίζονται με τη φύση της παραγωγής των όπλων της μεσαίας κατηγορίας. Αυτό που έχει σημασία, πάνω απ’ όλα, είναι ότι οι περισσότερες γνωστές οπλοβιομηχανίες που κατασκευάζουν αυτογεμή, μπορούν στις μέρες μας να προσφέρουν εξαιρετικά αξιόπιστα όπλα με πραγματικά ελάχιστο κόστος. Δεν ξεχνάω ότι το υπερβολικό, το μέσο και το ελάχιστο, είναι εντελώς υποκειμενικές έννοιες όταν αναφερόμαστε σε χρηματικά ποσά, έννοιες που σχετίζονται με τις δυνατότητες και τις ιεραρχήσεις του καθένα. Όμως ο χαρακτηρισμός «ελάχιστο κόστος», αναφέρεται εδώ σαν προϊόν της σύγκρισης του κόστους που είχε το κυνηγετικό όπλο τα παλιότερα χρόνια, του κόστους που έχουν τα όπλα των υπόλοιπων κατηγοριών της αντίστοιχης ποιότητας κατασκευής (πλαγιόκαννα και αλληλεπίθετα δίκαννα) και πάνω απ’ όλα, ένα στοιχείο που πολλοί αγνοούν, το κόστος που έχουν τα ίδια ακριβώς αυτογεμή σε άλλες ευρωπαϊκές χώρες!\nΕξαιρετική ποιότητα, προσιτή τιμή\nΗ μαζικοποίηση και η εκβιομηχάνιση της παραγωγής των όπλων οδήγησε αναμφίβολα σε έκπτωση της ποιότητάς τους. Είχε όμως και πολλές θετικές «παρενέργειες». Η μεγαλύτερη από αυτές ήταν η δυνατότητα παροχής στον καταναλωτή εξαιρετικής ποιότητας αυτογεμών, σε απόλυτα προσιτή τιμή.\nΗ μεσαία κατηγορία για αυτογεμή, αλληλεπίθετα και πλαγιόκαννα δίκαννα αποτελεί διαπιστωμένα την κατηγορία όπλων στην οποία απευθύνεται η συντριπτική πλειονότητα των Ελλήνων κυνηγών. Ίσως στο άμεσο μέλλον χρειαστεί το άρθρο αυτό να συμπληρωθεί με κάποιες αναλυτικές παρουσιάσεις τέτοιων μοντέλων όπλων, προκειμένου να αναλυθούν περαιτέρω οι ιδιαιτερότητες, οι δυνατότητες, τα πλεονεκτήματα και μειονεκτήματά τους.


Όπως όλοι, άλλος λιγότερο, άλλος περισσότερο έχω κι εγώ τα άγχη μου. Κάτι τα οικονομικά, κάτι το άγχος στη δουλειά, λίγο η αβεβαιότητα, λίγο το σπίτι και η φροντίδα του παιδιού. Λίγο οι τύψεις που λείπω πολλές ώρες λόγω δουλειάς.. έχω φτάσει στο σημείο "κλαταρίσματος". Χρόνος για εμένα δεν υπάρχει πλέον.. χρόνος για να δω φίλους μου ούτε με το κιάλι! Στενοχώριες, ευθύνες.. και μερικές παραπάνω ευθύνες έτσι για να μην ξεχνιόμαστε! Μέσα σε όλα πρέπει και θέλω να είμαι σύντροφος, να φροντίζω τον σύζυγό μου, να τον καθησυχάζω, να απαλύνω τα δικά του άγχη, να τον στηρίζω να τον ακούω, να τον κάνω να νιώθει δυνατός, ασφαλής, ευτυχισμένος. Πρέπει και θέλω να είμαι μητέρα. Να ακούω το παιδί μου, να παίζω μαζί της, να τη φροντίζω, να την κάνω να νιώθει ασφάλεια. Να παρακολουθώ την πρόοδό της, να την κάνω ευτυχισμένη. Να της δίνω παραδείγματα. Να τις μεταδίδω αξίες, να είμαι δίπλα της.\nΙσως και λόγω χαρακτήρα δεν θελω να με βλεπουν οσοι αγαπω να λυγίζω. Νιώθω χρέος μου να παρέχω ασφάλεια και δύναμη στην οικογένειά μου, από όπου κι αν χρειάζεται να την αντλώ εγώ για να τους την δώσω. Κάνοντας λοιπόν όλα αυτά, έρχονται στιγμές που εξαντλούμαι που "αδειάζω" που απογοητεύομαι.. είναι φορές που φοβάμαι. τρομοκρατούμαι και τότε είναι που χρειάζομαι μια αγκαλιά να μου δώσει κι εμένα αισθηση ασφάλειας, να μου δώσει δύναμη, κουράγιο και αγάπη. Τότε έρχεται ο Τάσος, ο οποίος δείχνει κατανόηση στα ξεσπάσματα μου , αλλά κυρίως με αγαπάει, με αγαπά πολύ. Τη μισή μας ζωή την έχουμε περάσει μαζί..17 χρόνια, νεανικός έρωτας, που πέρασε τις μπόρες του αλλά νίκησε όπως δείχνει η ιστορία τα εμπόδια που βρέθηκαν μπροστά του. Αυτός ο Τάσος λοιπόν, ο φίλος μου, ο σύντροφός μου, ο άνθρωπός μου είναι που στη δύσκολη στιγμή έρχεται, ανοίγει τα χέρια του και με βάζει μες την αγκαλιά του, με χαϊδεύει τρυφερά, φιλάει τα μαλλιά μου και μου λέει: "Μη στενοχωριέσαι κούκλα μου, εγώ ειμαι εδώ". Αυτό μου αρκεί, αυτό θέλω να ξέρω, ότι είναι εκεί δίπλα μου, ότι δεν είμαι μόνη μου, ότι όταν πισωπατώ είναι κάποιος εκεί να με συγκρατήσει.\nΤον Τάσο όλα αυτά τα χρόνια που είμαστε μαζί, εχουν έρθει φορές που τον έχω πληγώσει πολύ! Τόσο που αν ήμουν στη θέση του ίσως και να είχα φύγει. Εγώ δεν είμαι τόσο δυνατή όσο εκείνος! Μέσα απο την αγάπη του γίνομαι κι εγώ δυνατή! για μένα, για εκείνον για την κορούλα μας...\nΔύναμη μου δίνει αυτή η αγκαλιά.. αυτή που χώνομαι μέσα της κι αφήνω να βγουν τα δάκρυα μου, καυτά. Αυτή η αγκαλιά που με κρατάει τόσο κοντά του ώστε οι χτύποι της καρδιάς μου να μπερδεύονται με αυτούς της δικής του καρδιάς... και τότε ξέρω ότι αξίζει κάθε δυσκολία που συναντώ, κάθε βάρος που κουβαλάω. Αξίζουν όλα για τους ανθρώπους που αγαπώ, και πάλι είναι λίγα..\nΚάποιες φορές θέλω να του ζητήσω συγγνώμη, εκεί έτσι όπως με κρατάει στην αγκαλιά του. Να του ζητήσω συγγνώμη που δεν είμαι εντάξει καμμιά φορά, που δεν είμαι πάντα δυνατή, που ξεσπάω σε εκείνον καμμια φορά, το άγχος και τις στενοχώριες άσχετες με εκείνον και την οικογένειά μας.. και όταν πάω να απολογηθώ, τότε με σφίγγει πιο δυνατά στην αγκαλιά του και μου ψιθυρίζει: "σσσσς, σε αγαπώ" και τότε ξέρω ότι όλα θα πάνε καλά!\nΜια τέτοια αγκαλιά απόψε πάνω στον καναπέ στο σαλόνι μας.. μια τέτοια αγκαλιά κι ένα γλυκό, τρυφερό φιλί στα μαλλιά μου έγιναν η αιτία να κλάψω από τύψεις, από χαρά, από αγάπη.. και τελικά να "ξελαφρώσω", να είμαι τώρα εδώ και να κάνω τα εν οίκω, εν δήμω μονο και μόνο επειδή είμαι περήφανη για τον άνθρωπο που έχω δίπλα μου και θέλω να το μοιραστώ μαζί σας.(κι επειδή κάποια από όσα έγραψα εδώ, θέλω να τα διαβάσει, γιατί δεν είμαι αρκετά δυνατή να του τα πω κοιτώντας τον στα μάτια)\n"Είπε και ελάλλησε κι αμαρτία ουκ έχει" ΠΟΔΗΛΑΤΡΗΣ στις 1:06 π.μ.\n5 Νοεμβρίου 2011 - 10:03 π.μ.\nτι ομορφο κειμενο!! συγκινηθηκα!! τι ομορφη αγαπη!! και παντα να ειστε ετσι κοριτσακι μου! Οι εποχες αλλαζουν , και ολα θα πανε καλα, να ειστε παντα ετσι δεμενοι. Και καλα ειναι και τα ξεσπασματα πολλες φορες, μας φερνουν πιο κοντα\n5 Νοεμβρίου 2011 - 2:15 μ.μ.\nΑς απευθυνθω ομως στον Τασο!\nμιας και θα διαβασεις αυτη την αναρτηση και τα σχολια, να σε ενημερώσω πως εχεις την πιο γενναια σύζυγο του κοσμου! Να εισαι περηφανος γι αυτην καια να την αγαπάς οπως σε αγαπαει και εκεινη!\nΣας ζηλευω και θα ηθελα καποτε κι εγω να μπορω να γραφω έστω με δυσκολια καποιες λεξεις καρδιας για τον συντροφο μου!!!!\nΝα ειστε παντα αγαπημένοι!\n5 Νοεμβρίου 2011 - 7:30 μ.μ.\nοι ανθρώπινες σχέσεις θέλουν προσπάθεια. και η ποιότητά τους στα δύσκολα φαίνεται.\nωραίο ποστ. και να του τα λες κιολας, btw.\n6 Νοεμβρίου 2011 - 3:11 π.μ.\nΕτσι,βρε,ετσι μπραβο,και τα ξεσπάσματα\nμεσα ειναι,η κατανόηση από τον άλλο τα περιορίζει.\nΝα ειστε καλα...\n6 Νοεμβρίου 2011 - 5:36 π.μ.\nπαντα έτσι.. :) :)\nσου εχω πει ότι είμαι κλαψιάρης.. εκτώς από ξενύχτης.. :) :)\nκαλημερούδια και καλό ΣΚ :) :)\n12 Νοεμβρίου 2011 - 6:32 π.μ.\nωραία και σπάνια πράγματα!\n14 Νοεμβρίου 2011 - 6:16 π.μ.\nΣας ευχαριστούεμ πολύ όλους κι εγω και ο Τασος και "υποσχόμαστε" οτι θα βαλουμε τα δυνατα μας αυτη η σπανια αγκαλια να μη χαθει!\n17 Νοεμβρίου 2011 - 2:25 μ.μ.


Συγκλονιστικό ! Η πρώτη μου δασκάλα …\nΠΑΙΔΑΓΩΓΙΚΑ ΘΕΜΑΤΑ 14/03/2015 - 10:21 | Author: Newsroom\nΑ δημοτικού πριν πολλά χρόνια.\nΟι μνήμες πολλές απο το σχολείο αλλά καμιά ανάμνηση γλυκιά…Μου λείπει η νηπιαγωγός μου η κυρία Λούλα.\nΑπο την Α&Β τάξη θυμάμαι την κακιά κυρία, εσάς.\nΘυμάμαι μόνο τις φωνές σας. Συνεχώς να φωνάζετε…Αν κάποιο παιδί έκανε κάποιο λάθος, φωνάζατε , τραβούσατε τα μαλλιά, προσβάλλατε. Πόσα τραβήγματα μαλλιών/αυτιών είχα δει εκείνες τις δυο χρονιές….\nΔεν έφαγα ξύλο ποτέ από εσάς γιατί ήμουν καλή μαθήτρια. Γιατί δεν έκανα λάθη στην ορθογραφία. Ήμουν πάντα διαβασμένη.\nΣας φοβόμουν όμως…Τρόμαζα κάθε φορά που ξεσπούσατε πάνω σε κάποιο συμμαθητή μου. Σας θυμάμαι να λέτε “Αννα πόσο κάνει 8-4 και δε μιλούσα.. Όχι επειδή δεν ήξερα αλλά επειδή ένα λεπτό πριν είχατε ξεριζώσει μια τούφα μαλλιά από τη διπλανή μου. Απορώ πως δεν έφαγα κανένα χαστούκι εκείνη τη μέρα.\nΔε θυμάμαι ποτέ να μας αγκαλιάζετε. Δε θυμάμαι ποτέ να χαμογελάτε. Δε θυμάμαι ποτέ να μας πείτε ένα μπράβο. Δε θυμάμαι ποτέ να μας πείτε πως μας αγαπάτε.\nΜια μέρα είχαμε γράψει μια έκθεση…. Εγώ έγραψα ένα ποιηματάκι. Είχε σχέση με ένα ποίημα “Πέντε ποντικοί μουτζούροι και άλλοι τρεις αλευρομούροι” κάπως έτσι πήγαινε. Ενθουσιάστηκα και έγραψα θυμάμαι 5 στροφές. Σας το έφερα στην έδρα με χαρά και μετά από 2 λεπτά το τετράδιο προσγειώθηκε στο κεφάλι μου … “Να μη σου γράφει ο πατέρας σου τις εκθέσεις, ακούς;;;;”\nΉθελα να φωνάξω “αφού εδώ τη γράψαμε” αλλά φοβήθηκα το ξύλο. Πήγα με κλάματα στο σπίτι και ήταν η πρώτη φορά που ήρθε η μαμά μου στο σχολείο την επόμενη μέρα για να σας τα πει ένα χεράκι.\n“Να μάθει πρώτα ο πατέρας σου ο ψαράς να μιλάει και μετα θα μάθεις γράμματα” είχατε πει στο συμμαθητή μου.\n“Να πεις στη μάνα σου να σου κόψει τα νύχια.Πως είναι έτσι;;;Δε ντρέπεσαι;” είχατε πει σε ένα άλλο κορίτσι\nΠροσβάλλατε συνεχώς τα παιδιά, τους “αμόρφωτους” γονείς.\nΜας βάζατε ένα 0 με στυλό στο μέτωπο για να μας κοροιδεύουν τα παιδιά το διάλειμμα. Για να δουν όλοι πόσο κακά παιδιά είμαστε.\nΣκέφτομαι πολλές φορές όσα μας κάνατε και απορώ πως δεν ήρθε κάποιος γονιός να σας σπασει τα μούτρα. ..( τελευταία έχω γίνει πολύ υπερ της βίας ειδικά απέναντι σε πολιτικούς). Ισως και τα παιδιά να μην έλεγαν όσα συνέβαιναν. Απο φόβο. Δε ξέρω, δε μπορώ να το εξηγήσω. Ισως βέβαια πήγαιναν οι γονείς, έκαναν τα παράπονα τους και….η κυρία μας συνέχιζε να μας κάνει μάθημα.\nΚαι πως μου ήρθαν τώρα όλα αυτα;;;\nΣυχνά τα θυμάμαι…Οταν είμαι στην έδρα χαλαρή και βλέπω τα μικρά μου να γράφουν, να ζωγραφίζουν….Κάποιες φορές που η αγκαλιά μου είναι τόσο γεμάτη και δεν μπορώ να πάρω ούτε ανάσα. Κάποιες φορές που παίζω μαζί τους , τα πειράζω, τα ζουλάω….Κάποιες φορές έτσι απλά σας θυμάμαι. Και χαίρομαι που έχω τόσο καλή σχέση με τους μαθητές μου. Χαίρομαι που 9 χρονιές τώρα δεν έχω γνωρίσει συναδέλφους να σας μοιάζουν έστω και λίγο ( καλά σήμερα θα σας είχαν βγάλει στα κανάλια)\nΧθες σε ένα σεμινάριο μας είπαν να κλείσουμε τα μάτια και να σκεφτούμε ένα δάσκαλο τον οποίο το θυμόμαστε με όμορφες αναμνήσεις και ένα δάσκαλο που τον θυμόμαστε αρνητικά. Και έτσι κυρία σας θυμήθηκα ξανά….\nΈγραψα για εσάς τα παρακάτω επίθετα\nάσχημη ( εδώ να σημειώσω πως προφανώς στα μάτια μου φαινόσασταν άσχημη γιατί δεν είχατε καμιά ομορφιά μέσα σας)\n….και δε θυμάμαι τι άλλο έγραψα χθες.\nΑυτό που σκεφτόμουν αργότερα την ώρα της συζήτησης είναι πως ποτέ δε θα ήθελα οι μαθητές μου χρόνια μετά να με θυμούνται έτσι. Θα είχα αποτύχει. Ακόμα και αν είχαν μάθει τα καλύτερα μαθηματικά.\nΘυμάστε πόσο ήσυχα παιδιά ήμασταν ;\nΞέρετε κάτι όμως;;;\nΣας φοβόμασταν, δε σας σεβόμασταν.\nΜας μάθατε πολλά πράγματα αλλά τελικά απο όλες τις κουβέντες που άκουσα χθες κανένας δε θυμόταν το δάσκαλο του επειδή του έμαθε προπαίδεια.\nΤο σεβασμό πρέπει να τον κερδίσεις. Και για να σε σέβονται πρέπει και εσύ να σέβεσαι.\nΚαι να σας πω και κάτι άλλο; Γνωρίζοντας κόσμο μέσα απο τη δουλειά μου τυχαία οταν λέγαμε για δασκάλους μας ,γνώρισα 3 κορίτσια που σας θεωρούσαν “τη χειρότερη δασκάλα” Διαφορετικό σχολείο, διαφορετικές ηλικίες , ένα κοινό….Η χειρότερη μας δασκάλα. Μιλούσαμε για το ίδιο άτομο όλες. Και σε όλους κάνατε μάθημα στην πιο τρυφερή τάξη…Α δημοτικού( και για να μας αποτελειώσετε μας πήρατε και στη Β) Απορώ πως δε μίσησα το σχολείο.\nΌταν ξεκίνησα να δουλεύω με είχατε δει στο δρόμο …..\n“Εχεις δασκάλα σαν και εμένα Αννούλα ε;;;”\nΔασκάλα έγινα, σαν και εσας πάντως κυρία δεν είμαι και δε θα γίνω ποτέ.\nNews Tag: ΝΗΠΙΑΓΩΓΟΙΣΧΟΛΕΙΑ


Lenovo: 42 Παγκόσμια Ρεκόρ Αξιολόγησης Απόδοσης – techpress.gr\nHome/Αξίζει να δείτε, Εκδηλώσεις/Lenovo: 42 Παγκόσμια Ρεκόρ Αξιολόγησης Απόδοσης\nΗ Lenovo ανακοίνωσε 42 νέα παγκόσμια ρεκόρ απόδοσης για το ThinkSystem server portfolio, που ενσωματώνει τους τελευταίας τεχνολογίας Intel® Xeon® Scalable επεξεργαστές, σύμφωνα με κορυφαίους οργανισμούς αξιολόγησης της βιομηχανίαςA.\nΟι λύσεις που προσφέρει το ThinkSystem portfolio έχουν σχεδιαστεί ώστε να βοηθούν τους καταναλωτές στην μείωση της πολυπλοκότητας και στην προσπέλαση των πιο δύσκολων εργασιών τους.\nΗ Lenovo πρόσθεσε επτά νέες λύσεις καλύπτοντας τομείς όπως το cloud, τα big data, τα analytics και οι βάσεις δεδομένων που υποστηρίζονται από τους νέους ThinkSystem servers, ενώ παράλληλα εισάγει και δύο νέες λύσεις από την Intel®. Οι επιχειρηματικές αυτές λύσεις έχουν σχεδιαστεί ώστε να παρέχουν αξία στους καταναλωτές, με τις καινοτομίες και την υπευθυνότητα της Lenovo στην απόδοση των server, αλλά και τις συνεργασίες με κορυφαίους συνεργάτες στον τομέα των software.\nΗ αξιολόγηση TPC–E χρησιμοποιεί μία βάση δεδομένων που αναπαριστά μία χρηματιστηριακή εταιρεία με καταναλωτές που πραγματοποιούν ηλεκτρονικές (OLTP) συναλλαγές σχετικά με αγοροπωλησίες, ερωτήσεις λογαριασμών και έρευνα αγοράς. Η Lenovo ήταν η πρώτη που έσπασε το ρεκόρ των $100 USD/συναλλαγή ανά δευτερόλεπτο ανά E benchmark (tpsE) στο TPC–E, με $93.48 USD/tpsE2, 16% λιγότερο από το προηγούμενο χαμηλό του $111.65 USD/tpsE3. Επιπλέον, της επιτυχίας του χαμηλότερου $USD/tpsE, η Lenovo κατάφερε την υψηλότερη TPC–E επίδοση για οποιοδήποτε σύστημα 2 υποδοχών με 6,598.36 tpsE2. Η αξιολόγηση αυτή παρουσιάζει τους τρόπους με τους οποίους οι καταναλωτές μπορούν να μειώσουν τα συνολικά τους κόστη, ενώ παράλληλα πετυχαίνουν τις επιδόσεις που χρειάζονται για να επεξεργαστούν τις συναλλαγές με τους καταναλωτές τους. Εκτός του παγκόσμιου ρεκόρ στο TPC–E με τον SR650, η Lenovo πέτυχε επίσης το παγκόσμιο ρεκόρ στο TPC–H με τον SR950. Το TPC Benchmark™H (TPC–H) είναι μια αξιολόγηση υποστήριξης αποφάσεων. Η αξιολόγηση απεικονίζει συστήματα υποστήριξης αποφάσεων που εξερευνούν τεράστιους όγκους δεδομένων, εκτελούν ερωτήματα με υψηλό βαθμό πολυπλοκότητας και δίνουν απαντήσεις σε κρίσιμες επιχειρηματικές ερωτήσεις. Η Lenovo κατάφερε το καλύτερο αποτέλεσμα απόδοσης όλων των εποχών στο non–clustered TPC–H™ benchmark @10,000GB scale. Ο νέος server ThinkSystem SR950 πέτυχε το ακόλουθο σκορ: 1,336,109.6 QphH™ @10,000GB (queries per hour H) στα $0.92 USD / QphH @10,000GB8.\nΗ Lenovo επέδειξε επιτυχία στην βοήθεια καταναλωτών τις οικονομικής αγοράς, πετυχαίνοντας 26 STAC–M3 παγκόσμια ρεκόρ με τους ThinkSystem SR950 και ThinkSystem SR650. Τα STAC–M3 benchmark μετρούν απαιτητικές εργασίες σε time–series analytics. Ο νέος ThinkSystem SR950 πέτυχε παγκόσμια ρεκόρ σε 9 από τα 15 απαιτούμενα και σε 2 από τα προαιρετικά STAC–M3 ‘big–memory’ Shasta benchmark. Ένα από τα παραπάνω αποτελέσματα ήταν πάνω από 2 φορές υψηλότερο από τα προηγούμενα σκορ στο STAC–M3 Shasta benchmark4.\nΟ ThinkSystem SR650 πέτυχε επίσης παγκόσμια ρεκόρ σε 15 από τα 17 benchmark μέσου χρόνου απόκρισης, όταν έτρεχε την STAC–M3 Antuco benchmark suite, συγκρινόμενος με προηγούμενα δημοσιευμένα αποτελέσματα για single–node servers 2 υποδοχών που τρέχουν την Kx Systems kdb+ βάση δεδομένων7. Οι αξιολογήσεις STAC–M3 για τους SR950 και SR650 είναι δημόσια διαθέσιμες. Ο Lenovo ThinkSystem SR650 έθεσε ένα νέο παγκόσμιο ρεκόρ απόδοσης για single node servers 2 υποδοχών με το SPECmpiM_base2007 metric από την MPI M2007 suite του SPEC MPI 2007 Benchmark9.\n“Η σημερινή ανακοίνωση επιβεβαιώνει τη δέσμευση της Lenovo στην διατάραξη του status quo και παρέχοντας πρωτοφανή προστασία στις επενδύσεις των καταναλωτών”, δήλωσε ο Kirk Skaugen, Πρόεδρος του Lenovo Data Center Group. “Οι 42 νέες παγκόσμιας κλάσης αξιολογήσεις της Lenovo για τους νέους ThinkSystem servers που ενσωματώνουν τους τελευταίας τεχνολογίας Intel® Xeon® Scalable επεξεργαστές, συνδυασμένους με τα αντίστοιχα προγράμματα, αξιολογούν τη Lenovo ως τον #1 πάροχο x86 server σε θέματα αξιοπιστίας συστήματος και ικανοποίησης πελατών – παρουσιάζοντας την μηχανική δύναμη της Lenovo και πιο σημαντικά την παγκόσμια δέσμευσή μας στην υπέρβαση των προσδοκιών των καταναλωτών”.\nH Lenovo Συνεργάζεται με την Intel Παρέχοντας τα Intel® Select Solutions\nΗ Lenovo ανακοίνωσε επίσης σήμερα την υποστήριξη των Intel Select Solutions, ένα νέο σετ από βελτιστοποιημένες λύσεις βασισμένες στους Intel® Xeon® Scalable επεξεργαστές με στόχο τις πολύπλοκες εργασίες των σημερινών κέντρων δεδομένων. Οι λύσεις αυτές προσφέρουν στους καταναλωτές μία λύση βασισμένη στα πρότυπα της βιομηχανίας, ενώ παράλληλα απλοποιούν και επιταχύνουν την διαδικασία επιλογής, ανάπτυξης και βελτιστοποίησης της δομής των κέντρων δεδομένων για να τρέχουν ορισμένες εργασίες. Το Lenovo Validated Design για VMWare vSAN και τα Lenovo Database Validated Designs για High Performance Microsoft SQL Server OLTP θα είναι διαθέσιμα από τις αρχές του Οκτωβρίου 2017.\n30 Οκτώβριος, 2017|Tags: Lenovo, ThinkSystem, Ρεκόρ Αξιολόγησης Απόδοσης|


Ντροπιαστικές εικόνες συνωστισμού και χάους έξω από την υπηρεσία Ασύλου - t-zine.gr\nΕλλάδα: Δευτέρα, 18 Μαΐου 2020 | 14:30\nΕίναι αμφίβολο ότι λειτούργησε, καθώς δεν είχαν ενημερωθεί οι ενδιαφερόμενοι. Ανάμεσά σ’αυτούς που περίμεναν από βραδύς στην ουρά ήταν αρκετοί που είχαν χάσει το δελτίο αίτησης ασύλου και τους είχε δοθεί βεβαίωση δίμηνης διάρκειας, η οποία όμως έληξε την περίοδο που ήταν κλειστή η υπηρεσία. Ληγμένη βεβαίωση σημαίνει ότι δεν μπορούν να εργαστούν, όπως ο 27χρονος από τη Σομαλία που δούλευε σε οργάνωση και αναγκάστηκε να σταματήσει επειδή δεν μπορούσε να ανανεώσει τη βεβαίωση ή να αντικαταστήσει το δελτίο. Άλλων είχε λήξει το δελτίο και η άδεια διαμονής που το συνοδεύει όπως και η εξάμηνη παράταση που είχαν δώσει οι αρχές. Κάποιοι είχαν αναγνωριστεί πρόσφυγες πριν από μήνες και περίμεναν να βγουν τα ταξιδιωτικά τους έγγραφα για να μπορούν να ταξιδέψουν στο εξωτερικό. Άλλοι είχαν χάσει τη συνέντευξή τους και ήθελαν να οριστεί νέα ημερομηνία.\nCovid-19 αιτούντες άσυλο άσυλο Κατεχάκη Κορονοϊός Πρόσφυγες Υπηρεσία Ασύλου


Έτσι… ξαφνικά: Γέμισε Σύρους σε λίγες ώρες η τουρκική πλευρά του Έβρου! | ΣΚΑΪ\nΝέο τουρκικό σχέδιο: Γέμισε Σύρους μετά από 6 μέρες η τουρκική πλευρά του Έβρου!\nΚατά τα φαινόμενα, οι τουρκικές αρχές, που είχαν λάβει γνώση των αναφορών των ελληνικών ΜΜΕ για ελάχιστους Σύρους έσπευσαν να τους μεταφέρουν στον Έβρο από τους καταυλισμούς στα τουρκοσυριακά σύνορα.\nΕξάλλου, σύμφωνα με πληροφορίες, στην Αδριανούπολη οι τουρκικές αρχές στήνουν καταυλισμό χωρητικότητας 10.000 ατόμων.\nΒίντεο ντοκουμέντο, που αποδεικνύει τις εκτιμήσεις για οργανωμένο σχέδιο της Άγκυρας στον Έβρο ήρθε στο μεταξύ στο φως της δημοσιότητας κατά τα επεισόδια στην περιοχή.\nΠροσφυγικό Κουμουτσάκος στον ΣΚΑΪ 100,3: Καθοδηγούμενη μεταναστευτική ροή στον Έβρο κι όχι αυθόρμητη μετακίνηση\nΑνάλυση Γερμανικός Τύπος: Να μην επιτραπεί στον Ερντογάν να υπαγορεύει πολιτικές στην ΕΕ\nΚαστανιές Έβρος σύνορα Τουρκία


Σπουδαίο αρχαιολογικό εύρημα στην Κίνα-GR.CGW.GR\nΣπουδαίο αρχαιολογικό εύρημα στην Κίνα\nημερομηνία έκδοσης:2017-12-16 23:15:54\nΣτην πόλη Xinzheng, στην επαρχία Henan της Κεντρικής Κίνας ανακαλύφθηκε ο μεγαλύτερος τάφος, μεταξύ αυτών που έχουν ανασκαφτεί ως τώρα, και διαπιστώθηκε ότι είναι 2400 ετών.Από το Φεβρουάριο του 2017, όταν ξεκίνησαν οι ανασκαφές, έχουν βρεθεί συνολικά 122 λείψανα αλόγων και τέσσερις άμαξες. Αυτός ο μεγάλος τάφος, πιστεύεται, ότι ανήκε σε μέλος κάποιας αρχαίας βασιλικής οικογένειας. Συγκεκριμένα, πιθανολογείται, ότι εκεί διασώζεται ό,τι είχε απομείνει από τον οίκο Zheng State (806-375 π.Χ.). Πρόκειται για βασίλειο, ενταγμένο ως υποτελές στην επαρχία της Κίνας κατά τη διάρκεια της δυναστείας Zhou (1100-221 π.Χ.).\nΣτην περιοχή αυτή έχει πραγματοποιηθεί σειρά ανασκαφών, οι οποίες έφεραν στο φως πάνω από 3000 τάφους, χωρίς να αποκλείεται η εύρεση κι άλλων. Ο τάφος, που περιέχει τα περισσότερα λείψανα των αλόγων, φαίνεται να έχει λεηλατηθεί. Γεγονός, που δυσχεραίνει την ταυτοποίηση και τη σύνδεσή του με μια συγκεκριμένη δυναστεία. Παρ’ όλα αυτά όμως, το εύρημα αυτό δίνει πολλές λεπτομέρειες για το επίπεδο της τεχνολογίας στο οποίο είχαν φτάσει εκείνη την εποχή, για τις πρακτικές ταφής, καθώς και για την κοινωνική κατάσταση του οίκου, που εξουσίαζε.\nΕίναι αξιοσημείωτο το γεγονός ότι ο τάφος είχε κατασκευαστεί έτσι ώστε να προστατεύεται από τον ήλιο και τη βροχή, ενώ παράλληλα ήταν διακοσμημένος με χάλκινα αντικείμενα. Η δυναστεία των Zhou ακολούθησε την δυναστεία των Shang και προηγήθηκε της δυναστείας Qin, ενώ έμεινε στην εξουσία περισσότερο από κάθε άλλη στην κινεζική ιστορία.\nΟ στρατιωτικός έλεγχος της Κίνας από το βασιλικό οίκο των Ji διήρκησε από το 1046 μέχρι το 771 π.Χ. για μια περίοδο, που ονομάστηκε αργότερα ως «δυτική Zhou», ενώ η πολιτική σφαίρα επιρροής, που δημιούργησε, συνεχίστηκε και στην «ανατολική Zhou» για άλλα 500 χρόνια. Η περίοδος αυτή της κινεζικής ιστορίας, θεωρείται από πολλούς ως το απόγειο της παραγωγής μπρούντζου. Στα χρόνια της δυναστείας, η γραφή εξελίχθηκε στην σχεδόν μοντέρνα μορφή της με τη χρήση της αρχαϊκής γλώσσας του κλήρου, που εμφανίστηκε κατά τη διάρκεια της περιόδου των Εμπόλεμων Βασιλείων.\nπροηγούμενος:Ανακάλυψη απολιθωμάτων πτερόσαυρων\nεπόμενος:Σύνοδος Κορυφής Διαλόγου του CPC με όλα τα Πολιτικά Κόμματα στο Πεκίνο


Ζώνη Οσφύος Neoprene με Μπανέλες One Size AC-1066BΖώνη Οσφύος Neoprene με Μπανελες One Size κατασκευασμένη από υψηλής ποιότητας neoprene, υποαλλεργικό. Διαθέτει εσωτερική επένδυση από ελαστικό, αντιεφιδρωτικό ύφασμα το οποίο απορροφά και αποβάλλει την υγρασία. Ενισχυμένη με τέσσ..\nΖώνη Οσφύος Πολλαπλών Παθήσεων 28cm AC–1068Ζώνη οσφύος πολλαπλών παθήσεων πλάτους 28 cm, κατασκευασμένη από ελαστικό ύφασμα υψηλής ποιότητας και επένδυση αφρολέξ για μεγαλύτερη άνεση. Ενισχυμένη με έξι (6) εύκαμπτες μπανέλες στην περιοχή της οσφύος, οι οποίες προσαρμόζονται στις ανατομικές ανάγκες τ..\nΖώνη οσφύος πολλαπλών παθήσεων Neoprene AC-1064Ζώνη οσφύος πολλαπλών παθήσεων, πλάτους 20 cm. Η κατασκευή της συνδυάζεται από ελαστικό ύφασμα και neoprene, υψηλής ποιότητας και αντοχής. Ενισχυμένη με τέσσερις (4) εύκαμπτες μπανέλες στην περιοχή της οσφύος, οι οποίες προσαρμόζονται στι..\nΖώνη Οσφύος Neoprene με Μπανέλες King Size AC-1066BΖώνη Οσφύος Neoprene με Μπανέλες King Size (για περιφέρεια έως 150 cm) κατασκευασμένη από υψηλής ποιότητας neoprene, υποαλλεργικό. Διαθέτει εσωτερική επένδυση από ελαστικό, αντιεφιδρωτικό ύφασμα το οποίο απορροφά και αποβάλ..\nZώνη Κήλης Διπλή AC-1095Ύφασμα: Ελαστικό.Διαθέτει μαξιλάρι αφρολέξ.Βουβωνοκήλη. Περίμετρος Μέσης (cm)707580859095100105110115120125130Ενδείξεις:..\nΖώνη Μετεγχειρητική 32 cm AC–1069Ζώνη μετεγχειρητική, πλάτους 25 cm, κατασκευασμένη από ελαστικό ύφασμα υψηλής ποιότητας και αντοχής, υποαλλεργικό, αεριζόμενο. Διαθέτει εσωτερική μαλακή επένδυση στην περιοχή της κοιλιάς προσφέροντας άνεση και ανακούφιση στη χειρουργημένη περιοχή. Η εφαρμογ..\nΖώνη Οσφύος με Ισχυρές Μπανέλες Dr Frei Pro• Προσφέρει άριστη στήριξη, χαλάρωση των μυών της μέσης και φυσιολογική κυκλοφορία του αίματος• Το Aeroprene προσφέρει θερμότητα και δράση micro massage• Μείωση του πόνου και πρόληψη τραυματισμών• Υποστηρίζει τους κοιλιακούς μυς μετά από χειρουργική επέμβασ..\nΝάρθηκας ραχεο – οσφυϊκός Ελαστικός Ενισχυμένος AC – 1076.Νάρθηκας ραχεο-οσφυϊκός τύπου Taylor, κατασκευασμένος από ελαστικό ύφασμα, αεριζόμενο. Διαθέτει δύο (2) αποσπώμενες μπανέλες. Σταθερή εφαρμογή, με δύο υπομασχάλιες τιράντες στους ώμους και ελαστική ζώνη στη μέση με αυτοκόλλητο κλείσ..\nΝάρθηκας ραχεο – οσφυϊκός Economy AC – 1075.Νάρθηκας ραχεο-οσφυϊκός τύπου Taylor, κατασκευασμένος από ελαστικό ύφασμα, αεριζόμενο. Διαθέτει δύο (2) αποσπώμενες μπανέλες και δύο (2) πλευρικά. Σταθερή εφαρμογή, με δύο υπομασχάλιες τιράντες με προστατευτικά μαξιλαράκια στην περιοχή των ώμων κ..\nΝάρθηκας ραχεο – οσφυϊκός Τύπου Taylor AC – 1070.Νάρθηκας ραχεο-οσφυϊκός τύπου Taylor, κατασκευασμένος από ελαστικό ύφασμα, αντιαλλεργικό, αεριζόμενο. Διαθέτει δύο (2) ειδικά διαμορφωμένα ραχιαία ελάσματα αλουμινίου και δύο (2) πλευρικά. Σταθερή εφαρμογή, με δύο υπομασχάλιες τιράντες με προστατ..\nΖώνη οσφύος Pull Back AC-1064Ζώνη οσφύος από πλεκτό ύφασμα υψηλής ελαστικότητας, υποαλλεργικό και αεριζόμενο. Διαθέτει ειδκό μηχανισμό (Comfort Pull-Back) ταυτόχρονης έλξης για ευκολη συμμετρική ρύθμιση της συμπίεσης στο επιθυμητό επίπεδο, με αποτέλεσμα να απαιτείται ελάχιστη προσπάθεια από τον..\nΠεριγραφή:Κατασκευασμένο από αλουμίνιο και επενδυμένο στα σημεία στήριξης με δέρμα. Αρθρωτό μαξιλάρι στήθους επενδυμένο με δέρμα. Ρυθμιζόμενη κοιλιακή ταινία. Οπίσθια πλάκα στήριξης ρυθμιζόμενη οριζόντια ή κάθετα. Επένδυση με δέρμα. Οπίσθια ζώνη ρυθμιζόμενη με SNAP – LOCK. Μηχανισμός ..


Η ΕΠΙΣΤΡΟΦΗ ΤΟΥ ΝΟΣΤΡΑΔΑΜΟΣ - Ευρώπη : το Αιώνιο Πεδίο των Μαχών - Η Γαλλία σπαράσσεται - ΤΟ ΕΝ\n7.4 Η Γαλλία σπαράσσεται\nΓαλλικέ στόλε, μην πλησιάσεις την Κορσική,\nακόμα λιγότερο τη Σαρδηνία, θα το μετανιώσεις.\nΘα πεθάνετε όλοι, μάταιη η βοήθεια από το ακρωτήρι,\nαιχμάλωτος, το αίμα θα τρέξει, δεν θα με πιστεύεις. (III-87)\nΟ Αντίχριστος θα χρησιμοποιήσει τα νησιά της «Κορσικής» και της «Σαρδηνίας» ως βάση των επιχειρήσεών του προκειμένου να επιτεθεί στη Γαλλία. Ορισμένοι που γνωρίζουν τι πρόκειται να συμβεί θα προσπαθήσουν, δυστυχώς «μάταια», να ειδοποιήσουν τη Γαλλία.\nΣτην Αβινιόν ο Αρχηγός όλης της εκστρατείας\nθα σταματήσει γιατί το Παρίσι είναι ερημωμένο.\nΤο Tricast θα συγκρατήσει την αφρικανική οργή,\nη Λυών θα παρηγορηθεί μόλις και μετά βίας από την αλλαγή. (III-93)\nΟ Αντίχριστος παρελαύνει στη νότια Γαλλία μέσω της πόλης «Αβινιόν». Η Αβινιόν υπήρξε σπουδαία πόλη στην εποχή μου, έδρα του παπισμού για 200 περίπου χρόνια, εξού και τη χρησιμοποιώ ως σημείο αναφοράς. «Το Παρίσι είναι ερημωμένο» επειδή η πόλη θα απειληθεί με βομβαρδισμό, όπως είχε ήδη συμβεί με τη Ρώμη και την Αθήνα. Η Αγγλία θα επιθυμούσε να παρέμβει προκειμένου να βοηθήσει την κατάσταση, αλλά αισθάνεται ήδη κι αυτή αρκετά απειλημένη.\nΣτα πράσινα λιβάδια της Alleins και της Verneques\nτων βουνών Luberon κοντά στον Durance\nο πόλεμος και στις δύο πλευρές θα είναι τόσο σκληρός για τους στρατούς\nπου η Μεσοποταμία θα πάψει να υπάρχει στη Γαλλία. (III-99)\nΕδώ περιγράφω τις μάχες όταν ο Αντίχριστος θα επιχειρήσει να καταλάβει την Ελβετία. Αυτό δεν θα το επιτύχει, θα καταστρέψει όμως μέρος της Γαλλίας κατά τις επιχειρήσεις αυτές. Ένας πύραυλος θα εκτοξευθεί εναντίον της Γενεύης και της Ζυρίχης, θα προσγειωθεί όμως στη Γαλλία όπου και θα προκαλέσει μόλυνση μεγάλου μέρους της χώρας. Το περιστατικό θα συμβεί στα Γαλλο-ελβετικά σύνορα, εξού και οι ονομασίες των συγκεκριμένων τοποθεσιών της Γαλλίας με αναγραμματισμούς.\nΚατά τη διάρκεια της τολμηρής εκστρατείας του στη Μεσόγειο, ο Αντίχριστος καταλαμβάνει το Μονακό και γνωρίζει ότι πρέπει να εκδιώξει τον Πρίγκιπα του Μονακό ώστε να καταστεί, επισήμως, ο ηγέτης του κρατιδίου αυτού. Το Μονακό είναι τόσο σημαντικό, λόγω της στρατηγικής του θέσης σε σχέση με την Ιταλία και τη νότια Ευρώπη. Στο III-10, ο «μεγάλος χρυσαφένιος τύπος που πιάνεται σε σιδερένιο κλουβί» είναι ο διάδοχος του Πρίγκιπα Ρενιέ (προφανώς, ένας από τους γιους του), ο οποίος θα φυλακιστεί, μετά την κατάληψη της χώρας του.


Οσίου Εφραίμ του Σύρου: Περί Συντελείας του κόσμου και περί Αντιχρίστου\nΠερί της Συντελείας του κόσμου και περί Αντιχρίστου\nΟ των όλων Θεός έρχεται κρίναι ζώντας και νεκρούς ...\nΠως εγώ ο ελάχιστος και αμαρτωλός Εφραίμ, και πλήρης πλημμελημάτων, θέλω δυνηθή να διηγηθώ τα υπέρ την δύναμίν μου;\nΘα λαλήσω δε με οδύνας, και θα είπω με στεναγμούς, περί της συντελείας του κόσμου τούτου και περί του αναιδεστάτου και φοβερού Δράκοντος, όστις μέλλει να ταράξη πάσαν την υπό τον ουρανόν κτίσιν, και να εμβάλη δειλίαν, και ολιγωρίαν, και δεινήν απιστίαν εις τας καρδίας των ανθρώπων, και να ποιήση τέρατα και σημεία και φόβητρα, ώστε, εάν δυνηθή, να πλανήση και τούς εκλεκτούς, και να απατήση πάντας δια ψευδών σημείων, και δια φανταστικών τεράτων, υπό αυτού γενομένων. Διότι κατά συγχώρησιν του Αγίου Θεού λαμβάνει εξουσίαν ν’ απατήση τον κόσμον, διότι επληθύνθη η ασέβεια του κόσμου, και πανταχού διάφορα κακά πράττονται. Και επειδή οι άνθρωποι ηθέλησαν να απομακρυνθώσιν από του Θεού, και ν’ αγαπήσωσι τον Πονηρόν, δια τούτο ο άχραντος Δεσπότης συνεχώρησε να δοκιμασθώσι δια πνεύματος αποπλανήσεως.\nΜέγας είναι ο αγών αδελφοί, μάλιστα δε εις τούς πιστούς κατά τούς καιρούς εκείνους, όταν γίνωνται σημεία και τέρατα υπ’ αυτού του Δράκοντος εν πολλή εξουσία· όταν πάλιν δεικνύει εαυτόν ως θεόν δια φοβερών φαντασμάτων, και ίπταται εις τον αέρα, και πάντες οι δαίμονες σηκώνονται εις τον αέρα, ως άγγελοι, έμπροσθεν του τυράννου· διότι φωνάζει μετά δυνάμεως, αλλάσσων μορφάς, και εκφοβίζων καθ’ υπερβολήν άπαντας τούς ανθρώπους· τότε, αδελφοί, ποιός θέλει ευρεθή τετειχισμένος, και μένων ασάλευτος, εάν δεν έχη το σημείον εν τη ψυχή του, δηλαδή την αγίαν παρουσίαν του μονογενούς Υιού του Θεού ημών;\nΠοιός θέλει υποφέρει τας ημέρας εκείνας; Ποιός δεν θα υπομείνη την θλίψιν την αφόρητον; όταν ίδη σύγχυσιν των λαών, οι οποίοι έρχονται από των περάτων της γης εις θέαν του ουρανού, και ίδη ότι πολλοί προσκυνούσιν έμπροσθεν του τυράννου, και κράζουσι μετά τρόμου, ότι συ είσαι ο Σωτήρ ημών· όταν ίδη ότι η θάλασσα ταράσσεται, και η γη ξηραίνεται, οι ουρανοί δεν βρέχουσι, τα φυτά μαραίνονται· άπαντες δε οι ευρισκόμενοι προς ανατολάς, φεύγουσι προς δυσμάς, εκ της πολλής δειλίας· και πάλιν δε οι ευρισκόμενοι προς δυσμάς, φεύγουσι προς ανατολάς μετά τρόμου, ο δε αναιδής λαβών τότε εξουσίαν θα αποστείλη δαίμονα εις πάντα τα πέρατα, ώστε να κηρύξη παρρησία, ότι βασιλεύς μέγας εφάνη μετά δόξης, έλθετε και ίδετε αυτόν.\nΠοιός είναι αυτός ο οποίος θα έχη τέτοια αδαμαντίνην ψυχήν, ώστε να υποφέρη γενναίως άπαντα τα σκάνδαλα; Ποιός άρα ο άνθρωπος αυτός, ως προείπον, ώστε να μακαρίσωσιν αυτόν πάντες οι άγγελοι;\nΕγώ φιλόχριστοι και τέλειοι αδελφοί, εφοβήθην εξ αυτής της ενθυμήσεως του Δράκοντος, μελετών καθ’ εαυτόν την θλίψιν, ήτις μέλλει να γίνη εις τούς ανθρώπους κατά τούς καιρούς εκείνους· διότι αυτός ο Δράκων είναι μιαρός, και φοβερός εις το γένος των ανθρώπων, και μάλιστα γίνεται πικρότερος εις τούς δυναμένους να νικώσι τα φαντάσματα αυτού. Διότι τότε θα ευρεθώσι πολλοί ευάρεστοι εις τον Θεόν, δυνάμενοι να σωθώσι εις τα όρη, και εις τα βουνά, και εις τούς ερήμους τόπους, μετά πολλών δεήσεων και υπερβολικών κλαυθμών. Διότι ο Άγιος Θεός, θεωρών αυτούς εις τοιούτον απερίγραπτον κλαυθμόν και ειλικρινή πίστιν, ευσπλαχνίζεται αυτούς, ως φιλόστοργος πατήρ, και διατηρεί αυτούς όπου εκρύβησαν· διότι ο παμμίαρος δεν παύει του να ζητή τούς αγίους κατά γην και θάλασσαν, νομίζων ότι θέλει βασιλεύσει του λοιπού επί της γης, και πάντας υποτάσσει. Και νομίζει ο άθλιος ότι θα αντισταθή κατά την ώραν εκείνην την φοβεράν, όταν έλθη ο Κύριος εκ των ουρανών, μη γινώσκων ο άθλιος την ασθένειαν και υπερηφάνειαν αυτού, δια την οποίαν και εξέπεσεν.\nΌμως ταράσσει την γην και εκφοβίζει τα σύμπαντα δια ψευδών και μαγικών σημείων.\nΚατά τον καιρόν δε εκείνον, όταν έλθη ο Δράκων, δεν υπάρχει άνεσις επί της γης· αλλά θλίψις μεγάλη, ταραχή και σύγχυσις, θάνατοι και πείνα εις πάντα τα πέρατα· διότι αυτός ο Κύριος ημών δια του θείου αυτού στόματος είπεν, ότι τοιαύτα δεν έγειναν απ’ αρχής της κτίσεως, ημείς δε οι αμαρτωλοί, πως θα παρομοιάσωμεν το υπέρμετρον και ανέκφραστον αυτής, αφού τοιουτοτρόπως την ωνόμασεν ο Θεός; Ας συλλογισθή δε έκαστος ακριβώς τας αγίας λέξεις του Κυρίου και Σωτήρος πως δια την ανάγκην και την θλίψιν την μεγάλην, κολοβώνει τας ημέρας της θλίψεως καθ’ ο εύσπλαγχνος, συμβουλεύων ημάς και λέγων. "Προσεύχεσθε δια να μη γείνη η φυγή ημών εν καιρώ χειμώνος, μήτε εν ημέρα Σαββάτου". Και πάλιν· "Αγρυπνείτε πάντοτε δεόμενοι συνεχώς δια να καταξιωθήτε να εκφύγητε την θλίψιν, και να σταθήτε έμπροσθεν του Θεού, διότι ο καιρός είναι εγγύς". Ας δεηθώμεν συνεχώς με δάκρυα και προσευχάς νύκτα και ημέραν, προκόπτοντες ενώπιον του Θεού δια να σωθώσιν οι αμαρτωλοί.\nΕάν κάποιος έχη δάκρυα και κατάνυξιν, ας δεηθή εις τον Κύριον, δια να ρυσθώμεν από την θλίψιν, η οποία μέλλει να έλθη εις την γην· διότι θα γείνωσι κατά τόπους λιμοί, σεισμοί, και θάνατοι διάφοροι επί της γης. Γενναία θα είναι η ψυχή, η οποία θα δυνηθή να κρατήση εαυτήν απηλλαγμένην από τα σκάνδαλα ταύτα. Διότι εάν ευρεθή άνθρωπος ν’ αδιαφορή ολίγον, εύκολα πολιορκείται και γίνεται αιχμάλωτος του δράκοντος του πονηρού και δολίου, και ο τοιούτος ευρίσκεται ασυγχώρητος εις την κρίσιν, διότι επίστευσεν εις τον Τύραννον εκουσίως. Πολλών προσευχών και δακρύων έχομεν ανάγκην, αγαπητοί, δια να ευρεθώμεν ακλόνητοι εις τούς πειρασμούς. Διότι πολλά είναι τα φαντάσματα, τα οποία γίνονται από το θηρίον. Διότι επειδή είναι Θεομάχον θέλει όλοι ν’ απολεσθώσι.\nΔιότι τοιούτον τρόπον μεταχειρίζεται ο Τύραννος, ώστε όλοι να βαστάζωσι την σφραγίδα του Θηρίου, όταν θα έλθη ν’ απατήση τα σύμπαντα.\nΠροσέχετε, αδελφοί μου, την υπερβολήν του Θηρίου· διότι μεταχειρίζεται διάφορα τεχνάσματα πονηρίας. Άρχεται από την γαστέρα· ίνα όταν τις στεναχωρηθή μη έχων φαγητά, αναγκασθή να λάβη την σφραγίδα εκείνου· όχι ως έτυχεν εις παν μέρος του σώματος, αλλ’ εις την δεξιάν χείρα και εις το μέτωπον, δια να μη έχη εξουσίαν ο άνθρωπος να κάμη με αυτήν το σημείον του Σταυρού, μήτε πάλιν εις το μέτωπον να σημειώση το άγιον όνομα του Κυρίου. Διότι γνωρίζει ο άθλιος, ότι όταν ο Σταυρός του Κυρίου σφραγισθή επί του ανθρώπου λύει πάσαν την δύναμιν του Εχθρού, και δια τούτο σφραγίζει την δεξιάν του ανθρώπου. Λοιπόν, αδελφοί μου, φρικτός είναι ο αγών εις όλους τούς φιλοχρίστους ανθρώπους, ίνα μέχρις ώρας θανάτου μη δειλιάσωσι, μηδέ αμελήσωσιν, όταν χαράση ο Δράκων την σφραγίδα του, αντί του Σταυρού του Σωτήρος.\nΔιότι πάντα τρόπον μεταχειρίζεται, ίνα ουδόλως ονομάζηται το όνομα του Κυρίου ημών και Σωτήρος εις τον καιρόν τούτον. Τούτο δε κάμνει φοβούμενος και τρέμων την αγίαν δύναμιν του Σωτήρος ημών. Διότι εάν κάποιος δεν σφραγίζηται με την σφραγίδα εκείνου, δεν γίνεται αιχμάλωτος εις τα φαντάσματα εκείνου, ούτε ο Κύριος απομακρύνεται απ’ αυτού αλλά τον φωτίζει και τον σύρει προς εαυτόν. Πρέπει να εννοήσωμεν, αδελφοί μου, μετά πάσης ακριβείας, ότι τα φαντάσματα του Εχθρού είναι αποτρόπαια.\nΟ δε Κύριος ημών έρχεται με γαλήνην δια ν’ αποκρούση δι’ ημάς τα τεχνάσματα του Θηρίου. Την στερεάν πίστιν του Χριστού ειλικρινώς βαστάζοντες, θα κάμωμεν την δύναμιν του Τυράννου ευκλόνιστον. Ας αποκτήσωμεν λογισμόν αμετάθετον και σταθερότητα, και τότε απομακρύνεται αφ’ ημών ο ασθενής Εχθρός, μη έχων τι να κάμη.\nΕγώ ο ελάχιστος παρακαλώ εσάς, αδελφοί φιλόχριστοι, ας μη γινώμεθα μαλθακοί, αλλά μάλλον δυνατοί με την δύναμιν του Χριστού, διότι απαραίτητος αγών είναι επί θύρας· ας αναλάβωμεν λοιπόν τον θυρεόν της πίστεως. Έτοιμοι λοιπόν γίνεσθε καθώς πιστοί οικέται, μη δεχόμενοι άλλον· επειδή ο κλέπτης, και αλάστωρ, και άσπλαγχνος μέλλει να έλθη πρώτος εις ωρισμένους καιρούς, θέλων να κλέψη, να θύση, και να απωλέση την εκλεκτήν ποίμνην του αληθινού ποιμένος Χριστού, και επί τούτω αναλαμβάνει σχήμα του αληθινού ποιμένος.\nΑς μάθωμεν, ώ φίλοι, με ποίον σχήμα έρχεται εις την γην ο αναίσχυντος Όφις. Επειδή ο Σωτήρ, θέλων να σώση το ανθρώπινον γένος, ετέχθη εκ Παρθένου, και εν σχήματι ανθρώπου επάτησε τον Εχθρόν με την αγίαν δύναμιν της Θεότητος Αυτού, ηθέλησε και αυτός ν’ αναλάβη το σχήμα της αυτού παρουσίας δια να μας απατήση. Ο Κύριος ημών θα έλθη εις την γην εν νεφέλαις φωτειναίς, ως αστραπή φοβερά, ο δε Εχθρός δεν θα έλθη τοιουτοτρόπως διότι είναι αποστάτης.\nΓεννάται μεν ακριβώς εκ κόρης μιαράς, αλλά δεν σαρκούται τοιουτοτρόπως. Θα έλθη δε ο παμμίαρος εν σχήματι τοιούτω, ως κλέπτης, δια να απατήση τα σύμπαντα.\nΘα είναι ταπεινός, ήσυχος, θα μισή την αδικίαν, θα αποστρέφηται τα είδωλα, θα προτιμά την ευσέβειαν, αγαθός, φιλόπτωχος, ευειδής καθ’ υπερβολήν, ευκατάστατος, ιλαρός εις όλους, θα τιμά πολύ το γένος των Ιουδαίων, διότι αυτοί προσμένουσι την έλευσιν εκείνου. Μεταξύ δε πάντων τούτων, θα εκτελή σημεία και τέρατα, φόβητρα με πολλήν εξουσίαν, θα προσπαθή δολίως να αρέση εις όλους, δια να αγαπηθή ταχέως από πολλούς, δεν θα λάβη δώρα, δεν θα λαλήση μεθ’ ημών, θα φαίνηται κατηφής, θα εξαπατά τον κόσμον υπό το πρόσχημα της ευταξίας, έως ου βασιλεύση.\nΌταν λοιπόν ίδωσι λαοί πολλοί και δήμοι τοιαύτας αρετάς και δυνάμεις, ενούνται όλοι συγχρόνως με μίαν γνώμην, και με χαράν μεγάλην κηρύσσουσιν αυτόν βασιλέα, λέγοντες μεταξύ των. Μήπως άρα ευρίσκεται άνθρωπος άλλος τόσον αγαθός και δίκαιος; Ανορθούται δε ευθέως η βασιλεία εκείνου, και θα πατάξη μεθ’ υμών τρεις βασιλείς μεγάλους.\nΈπειτα υψούται η καρδία του και θα εμέση ο Δράκων την πικρότητά του. Ταράσσων δε την οικουμένην κινεί τα πέρατα, θλίβει τα σύμπαντα, και μιαίνει τας ψυχάς. Όχι πλέον ως ευλαβής, αλλά πολύ αυστηρός εις όλα· απότομος, οργίλος, θυμώδης, ακατάστατος, φοβερός, αήδης, μισητός, βδελυκτός, ανήμερος, αλάστωρ, αναιδής, και προσπαθών να εμβάλη εις το βόθρον της ασεβείας όλον το ανθρώπινον γένος.\nΔια τούτο είπεν εις ημάς ο Κύριος· Γρηγορείτε δεόμενοι αδιαλείπτως να διαφύγητε την θλίψιν· θα είναι δυσωδία εν θαλάσση, δυσωδία επί της γης, λιμοί, σεισμοί, εν θαλάσση σύγχυσις, επί της γης σύγχυσις, εν θαλάσση φόβητρα, φόβητρα επί της γης. Χρυσός πολύς και άργυρος, και μεταξωτά ιμάτια, αλλά δεν θέλουσιν ωφελήσει εις την θλίψιν εκείνην, και πάντες οι άνθρωποι μακαρίζουσι όλους όσους απέθανον πριν έλθη η μεγάλη θλίψις επί γης. Διότι ρίπτεται και ο χρυσός και ο άργυρος εις τας πλατείας, και ουδείς εγγίζει αυτά· επειδή όλα είναι βδελυκτά. Πάντες σπουδάζουσι να διαφύγωσι και να κρυβώσιν, αλλ’ ουδαμού ευρίσκουσι τόπον δια να κρυβώσιν εκ της θλίψεως. Προς δε τούτοις μετά λιμού και της θλίψεως, και του φόβου, ευρίσκονται θηρία και ερπετά δάκνοντα· έσωθεν φόβος, και έξωθεν τρόμος· και εν νυκτί και εν ημέρα θνησιμαία κείνται εις πλατείας.\nΕις τας πλατείας δυσωδία, εις τας οικίας δυσωδία, εις τας πλατείας πείνα και δίψα, εις τας οικίας πείνα και δίψα· εις τας πλατείας φωνή κλαυθμού, εις τας πλατείας θόρυβος, και εις τας οικίας θόρυβος. Ένας έκαστος μετά κλαυθμού συναντά τον έτερον· πατήρ το τέκνον, και ο υιός τον πατέρα, μήτηρ την θυγατέρα· φίλοι μετά φίλων εναγκαλισθέντες εκλείπουσιν· και αδελφοί μετά αδελφών εναγκαλισθέντες αποθνήσκουσιν. Εμαράνθησαν και τα κάλλη του προσώπου πάσης σαρκός. Γίνονται δε αι μορφαί των ανθρώπων ως νεκρού. Γίνεται βδελυκτόν και μισητόν το κάλος των γυναικών. Θέλει μαρανθή πάσα σαρξ, και η επιθυμία των ανθρώπων.\nΌλοι δε όσοι επείσθησαν εις το φοβερόν Θηρίον, και έλαβον την σφραγίδα εκείνου, τον δυσεβή χαρακτήρα του μιαρού, προστρέχοντες προς αυτόν θα λέγωσι μετ’ οδύνης. Δος εις ημάς να φάγωμεν και να πίωμεν, διότι πάντες αποθνήσκομεν της πείνης, και αποδίωξον αφ’ ημών πάντα τα ιοβόλα θηρία. Και μη έχων ο άθλιος αποκρίνεται πολύ αποτόμως λέγων· από που εγώ θα δώσω εις εσάς να φάγητε και να πίητε, ω άνθρωποι, ο ουρανός δεν θέλει δώση βροχήν εις την γην· η γη πάλιν δεν έδωκε διόλου θέρος ή γεννήματα. Ακούοντες δε ταύτα οι λαοί, πενθούσι και κλαίουσι, μη έχοντες παντελώς παραμυθίαν θλίψεως· αλλά θα γίνη εις την θλίψιν αυτών θλίψις απερίγραπτος, διότι τόσον προθύμως επίστευσαν εις τον Τύραννον. Διότι εκείνος ο άθλιος δεν δύναται ουδέ εαυτόν να βοηθήση, και πώς θα ελεήση αυτούς;\nΠλάνος είναι, ω άνθρωποι, ας μη πιστεύση κανείς εις αυτόν παντελώς, μηδέ να υπακούση εις τον θεομάχον· ας μη φοβηθή κανείς εξ υμών διότι ταχέως θα αφανισθή. Ιδού έρχεται εξ ουρανού ο Κύριος, δια να κρίνη πάντας, όσοι επείσθησαν εις τα σημεία αυτού· αλλ’ ολίγοι είναι τότε οι θέλοντες να υπακούσωσι, και να πιστεύσωσι εις το κήρυγμα των προφητών. Ταύτα δε ποιεί ο Σωτήρ, δια να δείξη την άφατον αυτού φιλανθρωπίαν· ότι ουδέ κατά τον καιρόν εκείνον δεν αφήνει το γένος των ανθρώπων άνευ κηρύγματος, δια να υπάρχουν πάντες αναπολόγητοι εις την κρίσιν.\nΔιότι η έλευσις τούτου γίνεται γνωστή εις τούς έχοντας τον νουν προσηλωμένον εις τα άνω· εις δε τούς έχοντας τον νουν εις βιωτικά πράγματα & ποθούντας τα γήϊνα, δεν θα γίνη φανερόν τούτο. Διότι όποιος είναι δεδεμένος πάντοτε εις βιωτικά πράγματα, και αν ακούση απιστεί, και βδελύσσεται τον λέγοντα. Οι δε άγιοι θέλουσιν ενδυναμωθή, διότι πάντοτε απέρριψαν την μέριμναν του βίου τούτου.\nΤότε πενθεί πάσα η γη και η θάλασσα· και ο αήρ πενθεί, συγχρόνως δε και τα άγρια ζώα, μετά των πετεινών του ουρανού· πενθούσιν όρη, και βουνοί, και τα δένδρα των πεδιάδων· πενθούσι δε και οι φωστήρες του ουρανού δια το γένος των ανθρώπων, ότι πάντες εξέκλιναν από του Αγίου Θεού, και επίστευσαν εις τον πλάνον, δεχθέντες το σημείον του μιαρού και θεομάχου, αντί του ζωοποιού Σταυρού του Σωτήρος. Πενθεί η γη και η θάλασσα, διότι αιφνιδίως κατέπαυσεν η φωνή της ψαλμωδίας και της προσευχής εκ στόματος ανθρώπου.\nΠενθούσι πάσαι αι εκκλησίαι του Χριστού πένθος μέγα· διότι δεν λειτουργείται ο αγιασμός και η προσφορά.\nΌταν λοιπόν συμπληρωθώσι οι τρεις και ήμισυ καιροί της εξουσίας και πράξεως του μιαρού, και όταν εκπληρωθώσι πάντα τα σκάνδαλα πάσης της γης, θα έλθη επί τέλους ο Κύριος, ως αστραπή αστράπτων εξ ουρανού, ο Άγιος, και άχραντος, και φοβερός, και ένδοξος Θεός ημών, μετά δόξης ακατανοήτου, προτρεχόντων ενώπιον της δόξης αυτού των ταγμάτων των αγγέλων και αρχαγγέλων, οι οποίοι είναι πάντες φλόγες πυρός, και ποταμός πλήρης πυρός μετά φοβεράς ανεμοζάλης. Τα Χερουβείμ έχοντα το όμμα κάτω, και τα Σεραφείμ ιπτάμενα και κρύπτοντα τα πρόσωπα και τούς πόδας εις τας πυρίνας πτέρυγας, θέλουσι κράζει μετά φρίκης. Εγείρεσθε οι κοιμώμενοι. Ιδού, ήλθεν ο Νυμφίος. Ανοίγονται δε τα μνήματα, και ως εν ριπή οφθαλμού εγείρονται πάσαι αι φυλαί, και βλέπουσιν το κάλλος το άγιον του Νυμφίου· και μύριαι μυριάδες, και χίλιαι χιλιάδες αγγέλων και αρχαγγέλων, και αναρίθμητοι στρατιαί, χαίρουσι χαράν μεγάλην, άγιοι δε και δίκαιοι και πάντες οι μη λαβόντες την σφραγίδα του Δράκοντος και ασεβούς αγάλλονται.\nΚαι άγεται ο Τύραννος δεδεμένος υπό αγγέλων μετά πάντων των δαιμόνων ενώπιον του βήματος· και οι λαβόντες την σφραγίδα αυτού, και πάντες οι ασεβείς και αμαρτωλοί δεδεμένοι· και δίδει ο βασιλεύς την κατ’ αυτών απόφασιν της καταδίκης εις το πυρ το άσβεστον.\nΑγίου Εφραίμ του Σύρου, “Ασκητικά”\nΣελίδες 326-331, “Εκδόσεις Ρηγόπουλος” - Θεσσαλονίκη 1996


Η Ζέττα Μακρή με τους νέους σπουδαστές της ΑΣΠΑΙΤΕ Βόλου – e-volos\nΗ Ζέττα Μακρή με τους νέους σπουδαστές της ΑΣΠΑΙΤΕ Βόλου\nΤελευταία ενημέρωση Οκτ 12, 2021\nΗ Υφυπουργός Παιδείας κ. Ζέττα Μακρή καλωσόρισε, μέσω τηλεδιάσκεψης, τις νέες σπουδάστριες και τους νέους σπουδαστές της Ανώτατης Σχολής Παιδαγωγικής και Τεχνολογικής Εκπαίδευσης (ΑΣΠΑΙΤΕ) Βόλου, την Δευτέρα 11 Οκτωβρίου.\nΗ κ. Μακρή αποδέχτηκε με χαρά την πρόσκληση στην Τελετή Υποδοχής Σπουδαστών του Ακαδημαϊκού Έτους 2021- 22 στο Ετήσιο Πρόγραμμα Παιδαγωγικής Κατάρτισης και στο Πρόγραμμα Ειδίκευσης στη Συμβουλευτική και τον Προσανατολισμό στο Παράρτημα Βόλου της ΑΣΠΑΙΤΕ.\nΕυχαρίστησε με θερμά λόγια τον Αντιπρόεδρο της Διοικούσας Επιτροπής της ΑΣΠΑΙΤΕ, καθηγητή κ. Πανέτσο, την Επιστημονική Υπεύθυνη ΕΠΠΑΙΚ-ΠΕΣΥΠ της ΑΣΠΑΙΤΕ, καθηγήτρια κ. Σωτηροπούλου, την Ακαδημαϊκή Υπεύθυνη ΕΠΠΑΙΚ-ΠΕΣΥΠ της ΑΣΠΑΙΤΕ, καθηγήτρια κ. Μπότσαρη, τον συντονιστή των προγραμμάτων ΕΠΠΑΙΚ & ΠΕΣΥΠ της ΑΣΠΑΙΤΕ στο Βόλο Δρ. Σαβελίδη και τους διδάσκοντες των προγραμμάτων.\nΣτη συνέχεια, απευθύνθηκε εγκάρδια στις σπουδάστριες και τους σπουδαστές.\n«Είναι τιμή μου να βρίσκομαι μαζί σας και να μοιράζομαι την χαρά σας σε μια τελετή που σηματοδοτεί μια νέα αρχή μέσα στο ακαδημαϊκό περιβάλλον.\nΑυτή η δυναμική προοπτική σας έφερε και στα προγράμματα της ΑΣΠΑΙΤΕ Βόλου.\nΣτο Ετήσιο Πρόγραμμα Παιδαγωγικής Κατάρτισης, που προσφέρει τη δυνατότητα παρακολούθησης και κατάρτισης σε εκπαιδευτικούς & υποψήφιους εκπαιδευτικούς, κατόχους τίτλου σπουδών ανώτατης εκπαίδευσης ανεξαρτήτως ειδικότητας.\nΚαι στο Πρόγραμμα Ειδίκευσης στην Συμβουλευτική και τον Προσανατολισμό, που απευθύνεται σε πτυχιούχους τριτοβάθμιας εκπαίδευσης που ενδιαφέρονται για την απόκτηση επιστημονικών γνώσεων και δεξιοτήτων στα πεδία της Συμβουλευτικής και της Συμβουλευτικής Σταδιοδρομίας.\nΗ ΑΣΠΑΙΤΕ έχει καθιερωθεί ως το μοναδικό θεσμοθετημένο εκπαιδευτικό ίδρυμα στην Ελλάδα για την εκπαίδευση και επιμόρφωση εκπαιδευτικών, τεχνικών και επαγγελματικών κυρίως μαθημάτων, που προορίζονται να διδάξουν στη Δευτεροβάθμια Εκπαίδευση.\nΈνα Ανώτατο Ίδρυμα με πολύχρονη ιστορία, ισχυρή ταυτότητα και ανθρώπινο πρόσωπο, που ξέρει να ανταποκρίνεται στις ραγδαίες εξελίξεις που επιτελούνται στην αγορά εργασίας και, κατά συνέπεια, και στην τριτοβάθμια εκπαίδευση, στο παγκόσμιο περιβάλλον.\nΣτα σημαντικά βήματά της συγκαταλέγονται η γεωγραφική της επέκταση ανά τη χώρα, η υλοποίηση από το 2005 Προγραμμάτων Μεταπτυχιακών Σπουδών σε σύμπραξη με ΑΕΙ της Ελλάδας και του εξωτερικού, καθώς και η έγκριση των πρώτων αυτοδύναμων Προγραμμάτων Μεταπτυχιακών Σπουδών της από το 2014.\nΌλα αυτά τα ισχυρά πλεονεκτήματα μέτρησαν στην απόφασή σας να επιλέξετε τον δρόμο της ΑΣΠΑΙΤΕ για υψηλής ποιότητας εκπαίδευση, με θεωρητική και εφαρμοσμένη διάσταση, με σύγχρονη τεχνολογία, μεθόδους και πρακτικές, εφόδια απαραίτητα για την επαγγελματική σας πορεία, αναγνώριση και επιτυχία».\nE-VOLOS.GRΑΣΠΑΙΤΕ ΒόλουΗ Υφυπουργός Παιδείας κ. Ζέττα Μακρήτηλεδιάσκεψη\nΟ Κων. Μαραβέγιας στον Κ. Σκρέκα για την αναβάθμιση του υδατικού δυναμικού της Θεσσαλίας\nΚων. Μαραβέγιας σε Μ. Βορίδη: Να ενισχυθεί ο Δήμος Ζαγοράς για την αντιμετώπιση των καταστροφών από τη θεομηνία\nΚολυνδρίνη: Ο Ηλ. Τσαμπίρας νέος διευθυντής στο Μηχανολογικό


gianninasports: Η μεταγραφή Σάλιακα άναψε τη μεταγραφολογία\nΗ μεταγραφή Σάλιακα άναψε τη μεταγραφολογία\nΗ πρώτη μεταγραφή του ΠΑΣ Γιάννινα είναι πλέον γεγονός. Έπεται και συνέχεια.\nΟ δεξιός αμυντικός της Λαμίας Μανώλης Σάλιακας είναι η πρώτη μεταγραφή του ΠΑΣ Γιάννινα. Μάλιστα χθες υπήρξε και ανακοίνωση της ΠΑΕ που επισημοποίησε την απόκτησή του. Ήταν βέβαια κοινό μυστικό η συμφωνία και τη μεταγραφή είχαμε αναγγείλει με βασικό θέμα στο φύλλο της περασμένης Τετάρτης. Ο Σάλιακας υπέγραψε διετές συμβόλαιο μέχρι 30/6/2022 και θα αναχωρήσει με την υπόλοιπη ομάδα για το Καρπενήσι για να ακολουθήσει το πρόγραμμα προετοιμασίας. Στη Λαμία είχε δοθεί δανεικός από τον Ολυμπιακό, έχοντας ένα ακόμη χρόνο συμβόλαιο, αλλά επήλθε κοινή συναινέσει διαζύγιο. Με την ομάδα της Ρούμελης είχε 24 συμμετοχές στη Σούπερ Λιγκ 1 και ένα γκολ που σημείωσε με καταπληκτικό φάουλ σε βάρος του Ατρόμητου. Είναι διεθνής με την Εθνική Ελπίδων.\nΟ Μανόλης Σάλιακας γεννήθηκε στις 12 Σεπτεμβρίου 1996 στο Ηράκλειο Κρήτης. Ξεκίνησε το ποδόσφαιρο από τις ομάδες νέων του Εργοτέλη, για να βρεθεί στις ομάδες νέων του Ολυμπιακού. Με τους ερυθρόλευκους υπέγραψε επαγγελματικό συμβόλαιο, αλλά δόθηκε δανεικός στην Καρμιώτισσα Λεμεσού, μετά στην ΠΑΕ Χανίων και πέρσι στη Λαμία. Είναι διεθνής με την Εθνική Ελπίδων. Μιλώντας στην ιστοσελίδα της ΠΑΕ δήλωσε τα εξής: «Θα ήθελα να ευχαριστήσω τον πρόεδρο του ΠΑΣ κ. Χριστοβασίλη και τον προπονητή κ. Γιαννίκη για την ευκαιρία που μου δίνουν να αγωνιστώ για την ιστορική ομάδα του ΠΑΣ Γιάννινα, αλλά και την οικογένεια μου και τους φίλους μου που με στηρίζουν όλα αυτά τα χρόνια. Εύχομαι όλη η ομάδα να έχουμε υγεία και μια καλή αγωνιστική χρονιά».\nΥΠΟΨΗΦΙΟΣ ΚΑΙ Ο ΚΑΡΑΣΑΛΙΔΗΣ;\nΕίναι λογικό, όσο περνά ο καιρός, να εντείνεται και η μεταγραφολογία, ενώ η επίσημη μεταγραφική αυλαία ανοίγει μεθαύριο Δευτέρα 3 Αυγούστου και θα διαρκέσει μέχρι 30 Σεπτεμβρίου, με παράταση μέχρι 16 Οκτωβρίου για τους ελεύθερους παίκτες. Πλην του Σάλιακα που τελικά αποκτήθηκε χθες, είδαν το φως της δημοσιότητας και τα ονόματα των Ασίγκμπα, Κεϊτά, Ανδρούτσου, Λισγάρα, Κάργα, ως εν δυνάμει μεταγραφικοί στόχοι του ΠΑΣ. Χθες προστέθηκε από το sportime και το όνομα του Τέλη Καρασαλίδη, που αναμένεται να αποχωρήσει από την Ξάνθη. Κατά πόσο ισχύουν όλα αυτά θα τα δούμε στη συνέχεια.\nΣτον ΠΑΣ τηρούν σιγή, δεν θέλουν να διαρρεύσει τίποτα προς τα έξω και οι ανακοινώσεις θα γίνουν όταν πέσουν οι υπογραφές, όπως έγινε και με τον Σάλιακα. Μακάρι να έχουν στα σκαριά καλούς παίκτες και ας αργήσουν οι ανακοινώσεις. Πολλές φορές ανακοινώθηκαν μεταγραφές καλών ποδοσφαιριστών είτε όταν είναι σε εξέλιξη η προετοιμασία στο βουνό, είτε ακόμα και λίγο καιρό πριν ξεκινήσει το πρωτάθλημα. Ότι και αν συμβαίνει με τον ΠΑΣ, θα φανεί πολύ γρήγορα.\nΜε Γκαρόζη ξεκινά προετοιμασία ο Α. Ο. Ανατολής\nΔήλωση συμμετοχής στη Γ' Εθνική και νέα μεταγραφή ...\nΙΣΤΟΡΙΕΣ ΡΕΤΡΟ: Όταν οι παίκτες του ΠΑΣ ντύθηκαν σ...\nΟ Γιαννίκης μπορεί, αλλά θέλει και παίκτες\nΚαι οι Ευρυτάνες θεωρούν τον ΠΑΣ "δική τους ομάδα"!\nΣημαντική μεταγραφή για την ομάδα μπάσκετ IBC


Τοποθεσία - Green Suites Hotel\nRoof Bar & Πισίνα\nΗ Αθήνα συστήνεται στον επισκέπτη ως η αρχαία πόλη των αντιθέσεων και των αντιφάσεων, γοητεύοντας τον με τον πρωτόγνωρο συνδυασμό της διάχυτης στην πόλη κλασικής και σύγχρονης ομορφιάς. Η ξακουστή ελληνική πρωτεύουσα φημίζεται για την σπουδαία πολιτιστική ιστορία της, ενώ προσφέρεται για όμορφες περιπλανήσεις και εξερεύνηση συναρπαστικών τοπίων.\nΧτισμένο σε εξαιρετική τοποθεσία, μόλις 3 λεπτά από τον σιδηροδρομικό σταθμό Άνω Πατήσια (πράσινη γραμμή), το ξενοδοχείο Green Suites θα γίνει το αγαπημένο σας σημείο διαμονής στην Αθήνα. Το ιστορικό κέντρο της πόλης απέχει μόλις 15 λεπτά , ενώ φτάνοντας στο γραφικό Μοναστηράκι, θα νιώσετε τον παλμό της Αθηναϊκής πρωτεύουσας να σας «αγκαλιάζει».\nΑκρόπολη – 25 λεπτά || 5,8 χλμ\nΟ θρυλικός βράχος, η μνημειώδης Ακρόπολη, ή αλλιώς η άκρη της πόλης. Η Ακρόπολη με τους αρχαίους ναούς της (Παρθενώνας, Ερέχθειο, καθώς και ο Ναός της Αθηνάς Νίκης) αποτελεί το απόλυτο Αθηναϊκό ορόσημο και είναι εύκολα προσβάσιμη με τα πόδια, σε απόσταση 5-7 λεπτών από τους σιδηροδρομικούς σταθμούς Θησείο ή Μοναστηράκι.\nΜουσείο Ακρόπολης – 25 λεπτά || 5,8 χλμ\nΧτισμένο απέναντι από τον αρχαίο βράχο, το Μουσείο της Ακρόπολης προσφέρει στον επισκέπτη την εμπειρία ενός ταξιδιού στον χρόνο, με ευρήματα από την Χάλκινη εποχή, τη Ρωμαϊκή και τη Βυζαντινή Ελλάδα. Φροντίστε να έχετε 2-3 ώρες στην διάθεσή σας για να περιηγηθείτε σε όλες τις αρχαιολογικές συλλογές και να απολαύσετε την μεθυστική αύρα του χώρου. Στο μουσείο μπορείτε να φτάσετε ακολουθώντας μία όμορφη διαδρομή μετά την Ακρόπολη, ενώ υπάρχει και σταθμός του μετρό, στην κόκκινη γραμμή που εξυπηρετεί τόσο την Ακρόπολη όσο και το μουσείο.\nΑρχαία αξιοθέατα στο κέντρο της Αθήνας|\nΕτοιμαστείτε να εξερευνήσετε μία σειρά σπουδαίων αξιοθεάτων γύρω από τον βράχο της Ακρόπολης. Το Ηρώδειο ή αλλιώς Ωδείο του Ηρώδη του Αττικού, γνωστό για την μυσταγωγική του ομορφιά, βρίσκεται ακριβώς κάτω από την Ακρόπολη και αποτελεί το σημαντικότερο αρχαίο αθηναϊκό θέατρο ανά τους αιώνες, ενώ φιλοξενεί συναρπαστικές παραστάσεις μέχρι και σήμερα. Λίγο πιο κάτω, στη Λεωφόρο Συγγρού, θα βρείτε το Ναό του Ολυμπίου Διός μαζί με την Πύλη του Αδριανού, τα οποία είναι προσβάσιμα ακολουθώντας μία μικρή διαδρομή με τα πόδια από το Μουσείο της Ακρόπολης. Περιμετρικά της Ακρόπολης, ανεβαίνοντας την Διονυσίου Αρεοπαγίτου, ένας γραφικός περίπατος προς το Μοναστηράκι και το Θησείο θα σας αποκαλύψει την Αρχαία Αγορά, ενώ από το Μοναστηράκι έως τον Κεραμεικό, θα βρείτε και την αρχαϊκή Νεκρόπολη.\nΓραφικά σημεία στο κέντρο της Αθήνας\nΕάν ψάχνετε ένα μέρος πολύτιμων στιγμών χαλάρωσης γύρω από την Ακρόπολη, το Κουκάκι είναι η ιδανική επιλογή. Βρίσκεται σε απόσταση 6,4 χλμ., στο νότιο τμήμα της Ακρόπολης, και προσφέρει στον ταξιδιώτη αρκετές επιλογές από πολλά μικρά γοητευτικά καφέ και εστιατόρια. Αναμφισβήτητα η πιο γραφική συνοικία της περιοχής είναι τα μαγευτικά Αναφιώτικα, στη βόρεια πλευρά του βράχου. Χτισμένα ανηφορικά, τα Αναφιώτικα χρονολογούνται από τη δεκαετία του 1920 και τα σπίτια της γειτονιάς αποπνέουν νότες από την αύρα της νησιώτικης ζωής, ενώ το σημείο φημίζεται για τις παραδοσιακές του ταβέρνες και τις ντόπιες λιχουδιές. Τα Αναφιώτικα ανήκουν στην σαγηνευτική Πλάκα, την πιο φημισμένη και τουριστική περιοχή του κέντρου, που βρίσκεται στη βάση του λόφου της Ακρόπολης, στη βόρεια πλευρά, και βρίθει από τουριστική ζωή, καταστήματα και καφετέριες. Η πλατεία του Μοναστηρακίου, σε απόσταση 5,3 χλμ., αποτελεί κεντρικό σημείο συνάντησης και φιλοξενεί την τοπική υπαίθρια αγορά. Ακριβώς δίπλα του θα βρείτε και το Θησείο (5,3 χλμ.), που εκτείνεται έως την δυτική πλευρά της Ακρόπολης και το Ψυρρή (5,1 χλμ.), ένα από τα πλέον δημοφιλή μέρη για παρεΐστικες βόλτες. Μία ακόμα κοντινή περιοχή που σφύζει από ζωή είναι ο Κεραμεικός (5,4 χλμ.), όπου τα μπαρ και οι πολιτιστικές εκδηλώσεις έχουν την τιμητική τους. Ο χώρος της Τεχνόπολης φιλοξενεί πολλά ενδιαφέροντα φεστιβάλ, από τον χώρο της μουσικής, της γαστρονομίας κ.α. Η πλέον ανερχόμενη περιοχή της Αθήνας είναι το Μεταξουργείο, που προσελκύει κυρίως τη νεολαία λόγω της εναλλακτικής του αισθητικής και της έντονης νυχτερινής ζωής που προσφέρει.\nΗ εμπορική αγορά της Αθήνας\nΓια όσους από εσάς επιθυμούν να πάρουν μία γεύση από την Αθηναϊκή αγορά, ο δρόμος της Ερμού δεν μπορεί παρά να είναι η αφετηρία. Αποτελεί τον πλέον εμπορικό δρόμο του κέντρου της Αθήνας, ξεκινώντας από τον σταθμό Μοναστηράκι και συνδέοντας την πλατεία με το Κοινοβούλιο (Πλατεία Συντάγματος – 5,4 χλμ.). Για πιο πολυτελείς και designer επιλογές, επιλέξτε την καλαίσθητη περιοχή του Κολωνακίου για τις αγορές σας, που βρίσκεται πάνω από την πλατεία Συντάγματος.\nΠολιτιστικοί χώροι στην Αθήνα\nΗ Αθήνα προσφέρει πολλά σπουδαία πολιτιστικά αξιοθέατα που καλύπτουν ένα ευρύ φάσμα ενδιαφέροντος. Τα σημαντικότερα μουσεία που μπορείτε να επισκεφθείτε για να πάρετε μία γεύση από την μακραίωνη Ελληνική κληρονομιά από την αρχαιότητα έως τους πιο πρόσφατους χρόνους είναι το Εθνικό Αρχαιολογικό Μουσείο (3,6 χλμ.), το Βυζαντινό Μουσείο, το Μουσείο Κυκλαδικής Τέχνης (5,4 χλμ.) και το Μουσείο Ελληνικής Λαϊκής Τέχνης(5,8 χλμ.). Ένα θέαμα που δεν πρέπει να χάσετε είναι η υπερσύγχρονη Εθνική Λυρική Σκηνή του Ιδρύματος Σταύρος Νιάρχος (9,8 χλμ.), όπου φιλοξενούνται σπουδαίες θεατρικές, χορευτικές και μουσικές εκδηλώσεις, και παρουσιάζεται στον επισκέπτη ένα υπέροχο σκηνικό για βραδινή βόλτα.\nΤα Πατήσια είναι μία δημοφιλής γειτονιά στο κέντρο της Αθήνας, σε απόσταση 5,8 χλμ. από το ιστορικό κέντρο και την Ακρόπολη. Η διασύνδεσή της με την υπόλοιπη πόλη, αλλά και οι ανέσεις που παρέχει αναδεικνύουν την περιοχή σε μία από τις πλέον ανερχόμενες της Αθήνας. Το ξενοδοχείο Green Suites απέχει μόλις 4,2 χλμ. από το στάδιο ΟΑΚΑ, το οποίο φιλοξενεί αθλητικά δρώμενα καθώς και καλλιτεχνικές εκδηλώσεις, ενώ πολύ κοντά μας θα συναντήσετε το Γαλάτσι (2 χλμ.) με το καταπράσινο Άλσος Βεΐκου να προσφέρει μία όαση φρεσκάδας. Η περιοχή περιλαμβάνει επιπλέον δύο ακόμη δημόσια πάρκα, το πάρκο Δρακόπουλου, σε απόσταση μόλις 200 μέτρων από το Green Suites και ένα στον τοπικό σιδηροδρομικό σταθμό.\nΣε πολύ μικρή απόσταση από το Green Suites στην Αθήνα, οι επισκέπτες μας μπορούν να απολαύσουν μια πληθώρα ανέσεων. Σε απόσταση 40 έως 150 μέτρα, μπορείτε να βρείτε τράπεζες και ΑΤΜ, σούπερ μάρκετ απέναντι από τις εγκαταστάσεις μας, ενώ σε απόσταση 400 μέτρων θα βρείτε το ιατρικό κέντρο και αρκετά φαρμακεία. Καφετέριες και εστιατόρια στην γύρω περιοχή περιμένουν για να τα ανακαλύψετε στην πρωινή σας βόλτα, ενώ για οποιαδήποτε άλλη πληροφορία χρειάζεστε, μην διστάσετε να επικοινωνήσετε μαζί μας.\nMακ Mίλαν 8, Άνω Πατήσια, Αθήνα, 111 44, Ελλάδα


Ελπίδες από νέο φάρμακο για «δύσκολες» περιπτώσεις... - Healthmag\nΕλπίδες από νέο φάρμακο για «δύσκολες» περιπτώσεις ρευματοειδούς αρθρίτιδας\nΤα ενθαρρυντικά αποτελέσματα για την ουσία μπαρικτινίδη προέκυψαν από μεγάλη κλινική δοκιμή (φάσης 3), τυχαιοποιημένης, διπλά «τυφλής» και με χρήση εικονικού φαρμάκο (placebo), η οποία πραγματοποιήθηκε σε 178 ιατρικά κέντρα σε 24 χώρες και διήρκεσε 24 εβδομάδες.\nΟι 527 ασθενείς που δοκίμασαν το νέο φάρμακο, σε μορφή χαπιού, έπασχαν από ρευματοειδή αρθρίτιδα επί 14 χρόνια κατά μέσο όρο. Οι επιστήμονες, με επικεφαλής τον καθηγητή ανοσολογίας και ρευματολογίας Μαρκ Τζενοβέζε του Ιατρικού Κέντρου του Πανεπιστημίου Στάνφορντ της Καλιφόρνια, έκαναν τη σχετική δημοσίευση στο αμερικανικό ιατρικό περιοδικό "The New England Journal of Medicine".\n«Είναι το πρώτο φάρμακο που δείχνει ορατό κλινικό όφελος για ασθενείς, στους οποίους έχει αποτύχει κάθε άλλο εμπορικό φάρμακο για τη ρευματοειδή αρθρίτιδα» δήλωσε ο Τζενοβέζε.\nΗ ρευματοειδής αρθρίτιδα είναι μια φλεγμονώδης αυτοάνοση πάθηση, από την οποία πάσχει περίπου το 1,5% του πληθυσμού στις αναπτυγμένες χώρες. Εκδηλώνεται συνήθως στην ηλικία των 30 έως 60 ετών, προκαλώντας πόνο, ακαμψία, πρήξιμο και τελικά καταστροφή των αρθρώσεων, κυρίως στα άκρα. Περίπου τρεις στους τέσσερις ασθενείς είναι γυναίκες, για άγνωστους λόγους.\nΑν και παλαιότερα η διάγνωση της νόσου ισοδυναμούσε με δυσοίωνη πρόγνωση, μετά τα μέσα της δεκαετίας του ΄90 έχουν υπάρξει αρκετές πρόοδοι στη θεραπεία, με την ανάπτυξη νέων φαρμάκων. Όμως, έχει παρατηρηθεί ότι σε ολοένα περισσότερους ασθενείς τα φάρμακα έχουν μικρότερη αποτελεσματικότητα ή προκαλούν ανεπιθύμητες παρενέργειες. Υπολογίζεται ότι το 15% έως 20% των ασθενών δεν ανταποκρίνεται στη θεραπεία - και το ποσοστό τείνει να αυξηθεί διαχρονικά.\nΤο νέο φάρμακο εστιάζει, ακριβώς, σε αυτούς τους ασθενείς, με μέτρια έως σοβαρή ρευματοειδή αρθρίτιδα, η οποία έχει πλήξει τουλάχιστον έξι αρθρώσεις. Οι ασθενείς στην κλινική δοκιμή χωρίστηκαν σε τρεις ομάδες: η μία έπαιρνε 4 μιλιγκράμ μπαρικτινίδης μια φορά τη μέρα, η δεύτερη τη μισή δόση και η τρίτη ένα ψευδοφάρμακο. Το 55% των ασθενών της πρώτης ομάδας υψηλής δοσολογίας εμφάνισαν μείωση τουλάχιστον 20% στον αριθμό των προσβεβλημένων αρθρώσεων, ποσοστό που ήταν 49% στην δεύτερη ομάδα της χαμηλότερης δοσολογίας και 26% στην περίπτωση του placebo. Επίσης, ανεξάρτητα από τη δόση, οι ασθενείς, που είχαν πάρει το φάρμακο, εμφάνισαν μείωση των δεικτών φλεγμονής και βελτιωμένη λειτουργικότητα των αρθρώσεών τους.\nΟι παρενέργειες αφορούσαν κυρίως σε συχνότερες ήπιες λοιμώξεις του ανώτερου αναπνευστικού συστήματος. Σοβαρές θεωρήθηκαν οι παρενέργειες στο 4% (χαμηλή δόση) έως 10% (μεγάλη δόση) των ασθενών. Το 1% έως 4% αντίστοιχα εμφάνισαν έρπη ζωστήρα, ενώ καταγράφηκε και αύξηση της «καλής» και «κακής» χοληστερόλης.


ΛΥΚΑΒΗΤΤΟΣ, Οροφοδιαμέρισμα 120τμ, 3ου\nΠΑΛΑΙΟ ΦΑΛΗΡΟ Οροφοδιαμέρισμα 240τμ, 4ου\nΒΡΙΛΗΣΣΙΑ Μεζονέτα ανεξάρτητη 300τμ\nΨΥΧΙΚΟ Βίλα της περιόδου του μοντερνισμού 890τμ\nΑΓΙΑ ΠΑΡΑΣΚΕΥΗ ΑΘΗΝΑ ΑΚΡΟΠΟΛΗ ΑΛΙΜΟΣ ΑΜΠΕΛΟΚΗΠΟΙ ΑΝΑΚΤΟΡΑ ΒΑΡΗ-ΒΑΡΚΙΖΑ ΒΟΤΑΝΙΚΟΣ ΒΟΥΛΑ ΒΟΥΛΙΑΓΜΕΝΗ ΒΡΙΛΗΣΣΙΑ ΒΥΡΩΝΑΣ ΓΑΛΑΤΣΙ ΓΕΡΑΚΑΣ ΓΚΑΖΙ ΓΚΥΖΗ ΓΛΥΚΑ ΝΕΡΑ ΓΛΥΦΑΔΑ ΔΙΟΝΥΣΟΣ ΕΚΑΛΗ ΕΛΛΗΝΙΚΟ ΕΞΑΡΧΕΙΑ ΖΩΓΡΑΦΟΥ ΘΗΣΕΙΟ ΙΛΙΣΙΑ ΚΑΙΣΑΡΙΑΝΗ ΚΑΛΛΙΘΕΑ ΚΑΛΛΙΤΕΧΝΟΥΠΟΛΗ ΚΑΝΤΖΑ ΚΑΣΤΕΛΛΑ ΚΑΣΤΡΙ ΚΕΡΑΜΕΙΚΟΣ ΚΗΦΙΣΙΑ ΚΟΛΩΝΑΚΙ ΚΟΥΚΑΚΙ ΚΥΨΕΛΗ ΛΑΓΟΝΗΣΙ ΛΟΦΟΣ ΣΤΡΕΦΗ ΛΥΚΑΒΗΤΤΟΣ ΜΑΡΟΥΣΙ ΜΕΛΙΣΣΙΑ ΜΕΤΣ ΝΕΑ ΕΡΥΘΡΑΙΑ ΝΕΑ ΜΑΚΡΗ ΝΕΑ ΣΜΥΡΝΗ ΝΕΑ ΦΙΛΟΘΕΗ ΝΕΑΠΟΛΗ ΝΕΟ ΨΥΧΙΚΟ ΝΕΟΣ ΒΟΥΤΖΑΣ ΝΤΡΑΦΙ ΠΑΓΚΡΑΤΙ ΠΑΙΑΝΙΑ ΠΑΛΑΙΟ ΦΑΛΗΡΟ ΠΑΛΛΗΝΗ ΠΑΠΑΓΟΥ ΠΑΤΗΣΙΑ ΠΕΔΙΟΝ ΑΡΕΩΣ ΠΕΝΤΕΛΗ ΠΕΤΡΑΛΩΝΑ ΠΕΥΚΗ ΠΙΚΕΡΜΙ ΠΛΑΚΑ ΠΛΑΤΕΙΑ ΜΑΒΙΛΗ ΠΟΛΙΤΕΙΑ ΠΟΡΤΟ ΡΑΦΤΗ ΡΑΦΗΝΑ ΣΑΡΩΝΙΔΑ ΣΥΝΤΑΓΜΑ ΦΙΛΟΘΕΗ ΦΙΛΟΠΑΠΠΟΥ ΧΑΛΑΝΔΡΙ ΧΙΛΤΟΝ ΧΟΛΑΡΓΟΣ ΨΥΧΙΚΟ\n130 τ.μ. 2 Δωμάτια 1.000.000€\n95 τ.μ. 4.000€\nΣΥΝΤΑΓΜΑ (ΙΣΤΟΡΙΚΟ ΤΡΙΓΩΝΟ): Κατάστημα μεγάλης προβολής 95τμ, με υπόγειο 130τμ με άδεια υγειονομικού ενδιαφέροντος, προσφέρεται για ενοικίαση. κωδ 45753 ...\n1045 τ.μ. 11.000€\nΣΥΝΤΑΓΜΑ (ΙΣΤΟΡΙΚΟ ΤΡΙΓΩΝΟ): Αυτοτελές κτίριο 6 ορόφων, συνολικού εμβαδού 1,045τμ. ιδιαίτερης αρχιτεκτονικής, ιδανικό για 20 δωμάτια. Προσφέρεται για ενοικίαση για χρήση γρ...\n100 τ.μ. 2 Δωμάτια 260.000€\nΜΑΡΟΥΣΙ: 8 λεπτά από ΗΣΑΠ, πολυτελές διαμέρισμα 1ου ορόφου 100τμ, γωνιακό, προσόψεως, άριστη διαρρύθμιση, μεγάλο καθιστικό, τζάκι, 2 υ/δ με δυνατότητα 3ου , κουζίνα ανεξάρ...\n500 τ.μ. 6 Δωμάτια 990.000€\n73 τ.μ. 1 Δωμάτιο 110.000€\nΠΑΓΚΡΑΤΙ (ΑΛΣΟΣ): Διαμέρισμα 2ου, 73τ.μ., διαμπερές, φωτεινό, αποτελείται από χώρο υποδοχής, 2 χώρους καθιστικού με πρόσβαση σε μπαλκόνι προσόψεως και δυνατότητα 2ου υ/δ, α...\n68 τ.μ. 2 Δωμάτια 230.000€\nΠΑΓΚΡΑΤΙ (πίσω από το ξενοδοχείο Caravel): Σε πολύ καλή τοποθεσία, κοντά σε μετρό, διαμέρισμα 2ου, 68τ.μ., ριζικά ανακαινισμένο το 2019, φωτεινό, διαμπερές, αποτελείται από...\n100 τ.μ. 2 Δωμάτια 110.000€\nΑΓΙΟΣ ΝΙΚΟΛΑΟΣ : Διαμέρισμα γωνιακό, προσόψεως 1ου ορόφου συνολικής επιφάνειας 100 τμ, με μεγάλη βεράντα, περιμετρικά του διαμερίσματος. Αποτελείται από 2 υπνοδωμάτια, μ...\n76 τ.μ. 2 Δωμάτια 155.000€\nΠλατεία Αμερικής: Διαμέρισμα διαμπερές, προσόψεως, 4ου ορόφου συνολικής επιφάνειας 76 τ.μ. Αποτελείται από 2 υπνοδωμάτια, μπάνιο και σαλόνι ενιαίο με κουζίνα. Διαθέτει π...\n123 τ.μ. 4 Δωμάτια 95.000€\nΡΙΖΟΥΠΟΛΗ: Πωλείται διαμέρισμα, γωνιακό, διαμπερές, προσόψεως, 2ου ορόφου συνολικής επιφάνειας 123 τ.μ. Αποτελείται από 4 υπνοδωμάτια, 2 μπάνια και κλειστή κουζίνα. Είναι...\n163 τ.μ. 3 Δωμάτια 530.000€\nΧΟΛΑΡΓΟΣ (ΦΑΝΕΡΩΜΕΝΗ): Ρετιρέ maisonette 163τμ, 5ου ορόφου με σοφίτα και όμορφη θέα σε σύγχρονο κτίριο υπό κατασκευή. Η maisonette αποτελείται από εκτεταμένο χώρο υποδοχής ...\n130 τ.μ. 3 Δωμάτια 300.000€\nΠΑΛΑΙΟ ΦΑΛΗΡΟ : ΤΡΟΚΑΝΤΕΡΟ Οροφοδιαμέρισμα ισογείου 130τμ με κήπο 150τμ, αποκλειστικής χρήσης. Κατασκευή 2010 με μοντέρνο σχεδιασμό, 3υ/δ, 2 μπάνια, ανεξάρτητη κουζίνα.Διαθ...\n55 τ.μ. 1 Δωμάτιο 200.000€\nΒΑΡΚΙΖΑ : 200 μέτρα από την θάλασσα, διαμέρισμα γωνιακό 55 τμ, 4ου ορόφου ριζικά ανακατασκευασμένο. 1 υ/δ, κουζίνα με ηλεκτρικές συσκευές, βεράντες, σίτες, ηλεκτρικές τέντ...\n236 τ.μ. 3 Δωμάτια 350.000€\nΚΗΦΙΣΙΑ (ΚΕΝΤΡΟ): Μεζονέτα τελευταίου ορόφου (2ου-3ου ) 236 m2 σε δύο επίπεδα. Στον 3ο όροφο βρίσκονται οι κύριοι χώροι του σπιτιού με εξαιρετικούς χώρους υποδοχής καθιστικ...\n194 τ.μ. 4 Δωμάτια 550.000€\nΠΑΠΑΓΟΥ (ΚΗΠΟΘΕΑΤΡΟ): Υπό κατασκευή μεζονέτα 194 τμ, 4ου ορόφου με σοφίτα, στο επίπεδο του 4ου (129 τμ), στεγάζεται μεγάλος χώρος υποδοχής που βγάζει σε φαρδιά βεράντα (3,1...\n185 τ.μ. 3 Δωμάτια 500.000€\nΠΑΛΑΙΟ ΨΥΧΙΚΟ: Ρετιρέ 3ου ορόφου, 185 τμ, με πολύ ωραίο άνοιγμα και θέα, χώρος υποδοχής με τζάκι και φαρδιές βεράντες, ανεξάρτητη κουζίνα, 3 υ/δ (το ένα εκ των οποίων με en...\n99 τ.μ. 1 Δωμάτιο 220.000€\nΧΑΛΑΝΔΡΙ: ΑΓΙΑ ΒΑΡΒΑΡΑ Ρετιρέ οροφοδιαμέρισμα 3ου ορόφου 99τμ, με τεράστια βεράντα 100τμ διαμορφωμένη με jacuzzi και αποκλειστική χρήση της υπόλοιπης ταράτσας. Το ρετιρέ εί...\n49 τ.μ. 1 Δωμάτιο 220.000€\nΚΑΒΟΥΡΙ : Σε αποκλειστική διάθεση, πωλείται πανέμορφο πολυτελέστατο studio 49τμ, ανακαινισμένο το 2017 ριζικά, με εξαιρετική ποιότητα και με σύγχρονη υψηλή αισθητική, άμεση...\n300 τ.μ. 6 Δωμάτια 1.250.000€\nΠΟΛΥΔΡΟΣΟ-ΡΕΜΑΤΙΑ: Εκπληκτική μονοκατοικία 300τμ, γωνιακή, πολύ καλού προσανατολισμού, σε οικόπεδο 400τμ. Κατασκευασμένη από μηχανικό/ιδοκτήτη και προσαρμοσμένη αρχιτεκτονι...\n395 τ.μ. 4 Δωμάτια 480.000€\nΒΡΙΛΗΣΣΙΑ : Μονοκατοικία 395τμ σε οικόπεδο 285τμ ολοκληρωμένη κατά 90%. Κατασκευής 2000 (το ακίνητο δεν έχει κατοικηθεί και χρειάζεται κάποια συντήρηση εξωτερική). Ιδιαίτε...\n120 τ.μ. 3 Δωμάτια 320.000€\nΧΑΛΑΝΔΡΙ-ΚΑΤΩ (ΑΠΟΚΛΕΙΣΤΙΚΗ ΑΝΑΘΕΣΗ) : Εξαιρετικής σύγχρονης ανακαίνισης εκ βάθρων, οροφοδιαμέρισμα 4ου ορόφου,120τμ,με πολύ καλή θέα, σε 5όροφη αξιοπρεπέστατη οικοδομή. Το...\n191 τ.μ. 3 Δωμάτια 420.000€\nΠΑΛΑΙΟ ΨΥΧΙΚΟ - AΡΣΑΚΕΙΟ : ΑΠΟΚΛΕΙΣΤΙΚΗ ΑΝΑΘΕΣΗ Οροφοδιαμέρισμα 2ου 191τμ, πολύ μεγάλοι χώροι υποδοχής με τζάκι, ανεξάρτητη κουζίνα, 3υ/δ, 2 λουτρά, wc, δωμάτιο υπηρεσίας...\n93 τ.μ. 2 Δωμάτια 310.000€\nΠΑΛΑΙΟ ΦΑΛΗΡΟ: (Α ΖΩΝΗ) Οροφοδιαμέρισμα 6ου ορόφου, 93τμ, γωνιακό, 2υ/δ, μεγάλες βεράντες, τζάκι, μπάνιο, wc, α/θ, πόρτα ασφαλείας, ηλιακός, πάρκιν, κωδ.45139 ...\nΜΕΖΟΝΕΤΑ ΝΕΑ ΕΡΥΘΡΑΙΑ\n220 τ.μ. 3 Δωμάτια 375.000€\nΝΕΑ ΕΡΥΘΡΑΙΑ: Μεζονέτα αυτόνομη 220 m2 σε 3 επίπεδα με ασανσέρ. Στο ισόγειο (70 m2) έχουμε χώρους υποδοχής με τζάκι, χώρο γραφείου και WC επισκεπτών. Στον 1ο όροφο (67 m2) ...\n144 τ.μ. 2 Δωμάτια 590.000€\nΚΟΛΩΝΑΚΙ: Μοναδικό ακίνητο στην πλατεία, 144 τμ, ρετιρέ με πανοραμική θέα Λυκαβηττό-θάλασσα και προσανατολισμό Ανατολή-Δύση. Με άριστη κάτοψη. Αποτελείται από ενιαίους χώρο...\n332 τ.μ. 6 Δωμάτια 780.000€\nΧΑΛΑΝΔΡΙ : ΑΓΙΑ ΒΑΡΒΑΡΑ Στο καλύτερο σημείο της περιοχής με πολύ καλές προσβάσεις, μονοκατοικία 332τμ σε οικόπεδο 410 τμ. Διαθέτει, 6 υπνοδωμάτια, το ένα με en suite λουτρό...\n695 τ.μ. 3 Δωμάτια 1.500.000€\nΠΑΛΑΙΟ ΨΥΧΙΚΟ: Εκλεπτυσμένης αισθητικής ανεξάρτητη maisonette, 695 τμ, με απρόσκοπτη θέα, αναπτυσσόμενη σε 4 κύρια επίπεδα με εσωτερικό ανελκυστήρα. Στο επίπεδο του ισογείο...\n393 τ.μ. 4 Δωμάτια 2.800.000€\n312 τ.μ. 3 Δωμάτια 700.000€\n890 τ.μ. 4 Δωμάτια 4.000.000€\nΨΥΧΙΚΟ: (A Πλατεία) Εξαιρετικό δείγμα μονοκατοικίας της περιόδου του μοντερνισμού (δεκαετίας 30) εξ ολόκληρου ανακαινισμένη με γνώμονα την κάλυψη σύγχρονων απαιτήσεων και ...\n450 τ.μ. 3 Δωμάτια 1.550.000€\nΕΚΑΛΗ (ΠΛΗΣΙΟΝ ΛΕΩΦ. ΔΙΟΝΥΣΟΥ): Πολυτελής μονοκατοικία συνολικού εμβαδού 450 m2 επί οικοπέδου 1.100 m2 με πισίνα. Η κατοικία αναπτύσσεται σε 3 επίπεδα. Στο ισόγειο (201 m2)...\n228 τ.μ. 3 Δωμάτια 800.000€\nΚΗΦΙΣΙΑ(ΣΤΡΟΦΥΛΙ) : Μονοκατοικία 228 m2 σε γωνιακό οικόπεδο 640 m2 . Η κατοικία αναπτύσσεται σε 2 επίπεδα. Ισόγειο 116 m2, με άμεση πρόσβαση στον κήπο όπου έχουμε ευρύχωρο ...\n161 τ.μ. 3 Δωμάτια 450.000€\nΒΟΥΛΑ (Κάτω): Σε πολύ καλή τοποθεσία με γρήγορη πρόσβαση στο κέντρο και στη θάλασσα, πώλειται εκπληκτικό οροφοδιαμέρισμα 121τμ 4ου, συν 40τμ ημιυπόγειο playroom, σε άριστη ...\n205 τ.μ. 3 Δωμάτια 900.000€\nΑΝΑΚΤΟΡΑ: Μοναδικής αισθητικής oροφομεζονέτα 2 επιπέδων 205τμ 1ος-2ος κατασκευή με υλικά άριστης ποιότητας και τελευταίας τεχνολογίας από επώνυμο αρχιτέκτονα. Το ακίνητο...\n150 τ.μ. 4 Δωμάτια 265.000€\nΜΑΡΟΥΣΙ-ΣΥΝΟΡΑ ΠΕΥΚΗ: Εξαιρετικό διαμέρισμα 150τμ, 1ου σε καταπράσινο περιβάλλον. Ριζικά ανακαινισμένο το 2006. Εργονομικός σχεδιασμός και μοναδική διαρρύθμιση, χώρος υποδο...\n250 τ.μ. 4 Δωμάτια 530.000€\nΠΑΛΑΙΟ ΦΑΛΗΡΟ ΦΛΟΙΣΒΟΣ Σπάνιο ρετιρέ 250τμ, 4ου ορόφου με θέα θάλασσα, 50 μέτρα από την παραλία, το πάρκο, την αγορά και τα μέσα μαζικής μεταφοράς. Διαθέτει τρία ευρύχ...\n185 τ.μ. 3 Δωμάτια 650.000€\nΚΑΣΤΡΙ: Μεζονέτα ορόφου 185 m2 (2ος - 3ος όροφος). Στο 1ο επίπεδο (134 m2) έχουμε χώρους υποδοχής, ανεξάρτητη κουζίνα, 2 υ/δ, μπάνιο και WC επισκεπτών. Όλοι οι χώροι βγαίν...\n315 τ.μ. 3 Δωμάτια 670.000€\n394 τ.μ. 3 Δωμάτια 1.100.000€\nΕΚΑΛΗ (ΑΓ.ΓΕΩΡΓΙΟΣ): Μονοκατοικία 394 m2 σε οικόπεδο 1180 m2. Η κατοικία αναπτύσσεται σε 3 επίπεδα. Ισόγειο (135 m2) με εξαιρετικό χώρο υποδοχής που επικοινωνεί με αίθριο (...\n105 τ.μ. 2 Δωμάτια 310.000€\nΠΑΛΑΙΟ ΨΥΧΙΚΟ ΜΩΡΑΙΤΗ : ΑΠΟΚΛΕΙΣΤΙΚΗ ΑΝΑΘΕΣΗ Σε πολύ καλό σημείο, γωνιακό ρετιρέ διαμέρισμα 3ου ορόφου, 105τμ.,ανακαινισμένο καλόγουστα και σε πάρα πολύ καλή κατάσταση, χώρ...\n330 τ.μ. 5 Δωμάτια 600.000€\n110 τ.μ. 2 Δωμάτια 225.000€\nΜΑΡΟΥΣΙ (Πλησίον Mall): Ρετιρέ 110 τμ 1ου και σοφίτας, σε εξαιρετική κατάσταση, ανακαινισμένο πολυτελώς το 2010. Χώρος υποδοχής με ενεργειακό τζάκι, κλιματιστικό Α ποιότης,...\n1000 τ.μ. 4 Δωμάτια 3.300.000€\nΦΙΛΟΘΕΗ: Ιδιαίτερης προσωπικότητας και χαρακτήρα villa 1000τμ επί οικοπέδου 1.300τμ. Το ακίνητο έργο του διασήμου Ιταλού αρχιτέκτονα Luigi Giffone, χαρακτηρίζεται από την...


Καλαϊτζίδης για Ολυμπιακό: «Έχουμε μόνο να κερδίσουμε πράγματα» | Basket League | gazzetta.gr\nΚυριακή, 28 Φεβρουαρίου 2016 - 15:20\nΚαλαϊτζίδης για Ολυμπιακό: «Έχουμε μόνο να κερδίσουμε πράγματα»\nΣτην προσεχή δύσκολη αναμέτρηση της Καβάλας ενάντια στον Ολυμπιακό στο ΣΕΦ στάθηκε ο Δημήτρης Καλαϊτζίδης, ενημερώνοντας το blog του στον ΕΣΑΚΕ.\nΟ γκαρντ της Καβάλας τόνισε πως αυτός και οι συμπαίκτες του, μπορούν να κερδίσουν πολλά πράγματα από το συγκεκριμένο παιχνίδι, εν όψει της συνέχειας.\n«Φίλες και φίλοι του μπάσκετ εύχομαι να έχουμε μια καλή εβδομάδα. Η ομάδα μου μετά την ήττα από τον Άρη βρίσκεται σε ακόμη δυσκολότερη θέση. Έχουμε κάποια παιχνίδια-κλειδιά στη συνέχεια που εκεί θα προσπαθήσουμε να κάνουμε την υπέρβαση μας. Σίγουρα αυτό το παιχνίδι δεν είναι αυτό που έρχεται με τον Ολυμπιακό. Αυτό το παιχνίδι θα μας βοηθήσει να δούμε κάποια πράγματα που δουλέψαμε στην προπόνηση για τα επόμενα παιχνίδια-φωτιά που έρχονται.\nΓια τον Ολυμπιακό δεν έχω να πω πολλά πράγματα. Είναι μία ομάδα διαφήμιση για το ελληνικό μπάσκετ. Είναι χαρά κάθε παίκτη να αγωνίζεται απέναντι σε μία ομάδα σαν τον Ολυμπιακό. Είμαι σίγουρος πως έχουμε να κερδίσουμε πολλά πράγματα από αυτό το παιχνίδι.\nΚάθε μέρα παρά τα όσα αγωνιστικά προβλήματα υπάρχουν μαζί με τον κόουτς Γιατζόγλου ψάχνουμε να βρούμε λύσεις και να διορθώσουμε τα λάθη μας. Βελτιωνόμαστε από παιχνίδι σε παιχνίδι, όμως χρειαζόμαστε νίκες αυτές σώζουν και σε κρατούν στην κατηγορία. Έχουμε μέρες μπροστά μας να ετοιμαστούμε για τα καθοριστικά παιχνίδια που έρχονται. Να ξέρει ο κόσμος μας πως όσο υπάρχει ακόμη μαθηματικά ελπίδα, εμείς θα προσπαθούμε από παιχνίδι σε παιχνίδι να το κερδίζουμε».


ΔΙΚΑΣΤΗΣ: Ν. 4261/2014: Πρόσβαση στη δραστηριότητα των πιστωτικών ιδρυμάτων και προληπτική εποπτεία πιστωτικών ιδρυμάτων και επιχειρήσεων επενδύσεων (ενσωμάτωση της οδηγίας 2013/36/ΕΕ), κατάργηση του ν. 3601/2007 και άλλες διατάξεις.\nΤροποποιήσεις του π.δ. 237/1986 «περί υποχρεωτικής Ασφαλίσεως της εξ' ατυχημάτων αυτοκινήτων αστικής ευθύνης»\nΤροποποιήσεις του ν. 4182/2013 «Κώδικας κοινωφελών περιουσιών, σχολαζουσών κληρονομιών και λοιπές διατάξεις»\nΝ. 2971 /2001 « Αιγιαλός, παραλία και άλλες διατάξεις»\nΡΥΘΜΙΣΕΙΣ ΓΙΑ ΤΟ Ν.Σ.Κ. ΚΑΙ ΑΡΜΟΔΙΟΤΗΤΑΣ Γ.Λ.Κ\nΝ. 3852/2010 «Καλλικράτης»\nΝ. 2238/1994 ΚΦΕ\nΝ. 2960/2001 Τελωνειακός Κώδικας\nΝ. 2961/2001 Κώδικας Κληρονομιών κ.τ.λ.


Δεν ανήκει τελικά στον Ραμσή Β' το κολοσσιαίο άγαλμα που βρέθηκε στο Κάιρο [εικόνες]\nΔεν απεικονίζει τον Φαραώ Ραμσή Β' το κολοσσιαίο άγαλμα που ανακάλυψαν Αιγύπτιοι και Γερμανοί αρχαιολόγοι αλλά έναν άλλο ηγέτη της αρχαίας Αιγύπτου.\nΠπως ανακοίνωσε ο υπουργός Αρχαιοτήτων της Αιγύπτου, Khaled El Enany είναι σχεδόν βέβαιος πως το άγαλμα ύψους 8 μέτρων είναι του Φαραώ Ψαμμήτιχου Α' ο οποίος κυβέρνησε μεταξύ 664 και 610 π.Χ. Οι ειδικοί έφτασαν σε αυτό το συμπέρασμα καθώς ένα από τα πέντε ονόματα του Ψαμμήτιχου βρέθηκε χαραγμένο στα ιερογλυφικά που ήταν ορατά στο κάτω τμήμα του αγάλματος.\nΜπορεί το άγαλμα να μην ανήκει στον Ραμσή Β', ωστόσο, αυτό δεν σημαίνει πως δεν εξακολουθεί να είναι ένα σημαντικό εύρημα, τόνισε ο Enany.\nΟι μέχρι στιγμής εκτιμήσεις σημειώνουν πως το άγαλμα είναι κατασκευασμένο από χαλαζίτη και εικάζεται ότι είναι ηλικίας έως και 2.500 ετών.\nΟ Ψαμμήτιχος Α' της Αιγύπτου ήταν ο ιδρυτής και πρώτος Φαραώ της Αιγύπτου από την 26η δυναστεία, ήταν ο Φαραώ που ενοποίησε ξανά την Αίγυπτο σε ενιαίο ισχυρό βασίλειο μετά τον κατακερματισμό της χώρας λόγω της κατάκτησης των Ασσυρίων.


Βατικανό: Η Καθολική εκκλησία δεν μπορεί να ευλογήσει ομόφυλα ζευγάρια- «Ο Θεός δεν ευλογεί την αμαρτία» | LiFO\n15.3.2021 | 18:46\nΣε ερώτημα για το αν οι ιερείς μπορούν να ευλογήσουν ζευγάρια του ίδιου φύλου, αρμόδιο γραφείο του Βατικανού εξέδωσε διάταγμα δίνοντας αρνητική απάντηση, η οποία εγκρίθηκε από τον Πάπα Φραγκίσκο.\nΠέρυσι ο Ποντίφικας τάχθηκε υπέρ του συμφώνου συμβίωσης για τα ομόφυλα ζευγάρια σε ντοκιμαντέρ, αλλά ακολούθησαν διευκρινίσεις από το Βατικανό, σύμφωνα με τις οποίες υπήρξε συρραφή απαντήσεών του στο μοντάζ.\nΤο διάταγμα που εξέδωσε γραφείο του Βατικανού αναφέρει ότι η ευλογία ομόφυλων ζευγαριών «δεν μπορεί να θεωρηθεί νόμιμη». Παράλληλα σημειώνει ότι «δεν υπάρχει κανένας λόγος να θεωρηθεί ότι οι ομόφυλες σχέσεις είναι με οποιονδήποτε τρόπο παρόμοιες, ή στο ελάχιστο αναλογικές με το σχέδιο του Θεού για τον γάμο και την οικογένεια».\n«Στόχος δεν είναι μια μορφή άδικης διάκρισης, αλλά περισσότερο μια υπενθύμιση της αλήθειας για το τελετουργικό του μυστηρίου του γάμου και της ευλογίας που σχετίζεται με αυτό», επισημαίνει ακόμη η σχετική ανακοίνωση.\nΤην ίδια ώρα αναφέρει ότι ο Θεός «δεν ευλογεί και ούτε μπορεί να ευλογήσει την αμαρτία», όπως και ότι «ευλογεί τον αμαρτωλό, ώστε να μπορεί να αναγνωρίσει ότι είναι μέρος του σχεδίου του για την αγάπη και να επιτρέψει να τον αλλάξει».\nΣε επεξηγηματικό σημείωμα το γραφείο αναφέρει ότι η Καθολική εκκλησία μπορεί να ευλογεί ατομικά ομοφυλόφιλους ανθρώπους. «Η απόφαση δεν αποκλείει τις ευλογίες που δίνονται ξεχωριστά σε άτομα με ομοφυλοφιλικές τάσεις που δηλώνουν τη θέληση να ζήσουν με πίστη στα σχέδια του Θεού όπως προτείνονται από τις εκκλησιαστικές διδαχές», αναφέρει σχετικά.\nΤο Βατικανό δεν ξεκαθαρίζει ποιος διατύπωσε το ερώτημα για την ευλογία ομόφυλων ζευγαριών, αλλά τα τελευταία χρόνια αρκετοί επίσκοποι, ιδιαίτερα στη Γερμανία και την Αυστρία, έχουν ταχθεί υπέρ αυτού.


Συνετρίβη πολιτικό ελικόπτερο μεταξύ Γαλατά και Πόρου. Ανασύρθηκαν νεκροί και οι τρεις επιβαίνοντες - Φωνή της Καστοριάς\nΔημοσίευση: 20/08/2019 κατηγορία : Ελλάδα από fonikastorias\nΑγώνας δρόμου για την αποκατάσταση της ηλεκτροδότησης του Πόρου που προκλήθηκε από την πρόσκρουση του ελικοπτέρου στα καλώδια της ΔΕΗ\nΝεκροί ανασύρθηκαν και οι τρεις επιβαίνοντες, ο Έλληνας χειριστής και δύο άνδρες ρωσικής υπηκοότητας, στο ελικόπτερο που κατέπεσε στη θαλάσσια περιοχή του διαύλου Πόρου-Γαλατά, από κλιμάκιο της Μονάδας Υποβρυχίων Αποστολών.\nΌπως μετέδωσε ο τ/σ Alpha, το ελικόπτερο απογειώθηκε από το «Ελευθέριος Βενιζέλος» και πέταξε έως το Κρανίδι, όπου επιβιβάστηκε οι ένας εκ των δύο Ρώσων και εν συνεχεία πέταξε προς Γαλατά, όπου επιβιβάστηκε ο δεύτερος. Κατά την απογείωση του, ο πίσω έλικας του ελικοπτέρου ακούμπησε στα καλώδια της ΔΕΗ που ηλεκτροδοτούν τον Πόρο, σημειώθηκε έκρηξη και το ελικόπτερο αφού έκανε μία περιστροφή, έπεσε στη θάλασσα.\nΤο ελικόπτερο συνετρίβη στο θαλάσσιο χώρο νότια του λιμένα του Πόρου, όπου σύμφωνα με αυτόπτες μάρτυρες, γνώστες της περιοχής, το βάθος του νερού δεν ξεπερνά τα 3-4 μέτρα, ωστόσο οι επιβαίνοντες φορούσαν ζώνες ασφαλείες και εκτιμάται ότι από την πτώση, ακόμη κι αν ήταν ζωντανοί, δεν μπορούσαν να λυθούν και να βγουν από την άτρακτο. Στο σημείο έσπευσαν έξι σκάφη του Λιμενικού, έξι ιδιωτικά σκάφη, τρείς λάντζες, δύτες της Ομάδας Υποβρυχίων Αποστολών και ελικόπτερο Super Puma.\nΑπό την πρόσκρουση του ελικοπτέρου στα καλώδια της ΔΕΗ, διακόπηκε η ηλεκτροδότηση στον Πόρο, καθώς κόπηκε το καλώδιο από το οποίο παίρνει ρεύμα το νησί. Στην περιοχή μετέβη κλιμάκιο της ΔΕΔΔΗΕ, το οποίο «συνεχίζει πυρετωδώς» τις εργασίες, προκειμένου να αποκατασταθούν οι ζημιές «όσο το δυνατόν ταχύτερα», όπως αναφέρει ανακοίνωση του Διαχειριστή του Ελληνικού Δικτύου Διανομής Ηλεκτρικής Ενέργειας.\nΠροηγούμενο Άρθρο Previous post: Η Εφορία ελέγχει 1 εκατ. φορολογούμενους που έλαβαν επιστροφή φόρου\nΕπόμενο Άρθρο Next post: Η «Λωξάντρα» στην Καστοριά


Ομιλία Γιώργου Μουλκιώτη Εισηγητή του Κινήματος Αλλαγής για το ασφαλιστικό νομοσχέδιο – Κίνημα Αλλαγής\nΟμιλία Γιώργου Μουλκιώτη Εισηγητή του Κινήματος Αλλαγής για το ασφαλιστικό νομοσχέδιο\nΟμιλία Γιώργου Μουλκιώτη Εισηγητή του Κινήματος Αλλαγής για το ασφαλιστικό νομοσχέδιο2020-02-192020-02-19https://kinimaallagis.gr/gggg/uploads/2022/06/logo-pasok-kinal-white-web-1-1.pngΚίνημα Αλλαγήςhttps://kinimaallagis.gr/gggg/uploads/2020/02/4432343239.jpg200px200px\nΟμιλία Γιώργου Μουλκιώτη, Βουλευτή Βοιωτίας και Τομεάρχη Εργασίας και Κοινωνικών Υποθέσεων Κινήματος Αλλαγής κατά την 1η συνεδρίαση της Κοινής Συνεδρίασης Επιτροπής Κοινωνικών και Οικονομικών Υποθέσεων για τη συζήτηση του σ/ν Υπ. Εργασίας και Κοινωνικών Υποθέσεων με τίτλο «Ασφαλιστική μεταρρύθμιση και ψηφιακός μετασχηματισμός Εθνικού Φορέα Κοινωνικής Ασφάλισης (e-Ε.Φ.Κ.Α.)»\nΒρισκόμαστε σήμερα εδώ για να συζητήσουμε άλλο ένα πολυθρύλητο νομοσχέδιο της Κυβέρνησης Μητσοτάκη.\nΈνα ακόμα νομοσχέδιο με το οποίο η Νέα Δημοκρατία υποτίθεται ότι εκπληρώνει τις μεγάλες προσδοκίες, που η ίδια είχε καλλιεργήσει προεκλογικά.\nΠριν ένα χρόνο, ο ίδιος ο Πρωθυπουργός είχε πει: «ο Νόμος Κατρούγκαλου θα καταργηθεί, και θα αντικατασταθεί από ένα νέο και βιώσιμο ασφαλιστικό σύστημα».\nΗ πραγματικότητα εκδικείται. Η ίδια η έκθεση του Ελεγκτικού Συνεδρίου επιβεβαιώνει ότι το νομοσχέδιο της Νέας Δημοκρατίας «υιοθετεί τις ρυθμίσεις του νόμου Κατρούγκαλου και επέρχονται επουσιώδεις τροποποιήσεις που ικανοποιούν τις αποφάσεις του Οκτωβρίου 2019 του Συμβουλίου της Επικρατείας».\nΠαρά τις επικοινωνιακές προσπάθειες λοιπόν, το νομοσχέδιο δεν συνιστά τη διαρθρωτική μεταρρύθμιση που αλλάζει τη δομή του ασφαλιστικού και έχει ανάγκη η χώρα.\nΑντιθέτως, σοβαρές μεταρρυθμίσεις ήταν αυτές που το ΠΑΣΟΚ ψήφισε και εφάρμοσε και δεν στηρίχθηκαν ούτε από τη Νέα Δημοκρατία ούτε από τον ΣΥΡΙΖΑ. Αναφέρω ενδεικτικά:\nΤη δημιουργία του ΕΟΠΥΥ (2011) και το διαχωρισμό του κλάδου σύνταξης από τους κλάδους υγείας.\nΤο ΕΚΑΣ (1996), που κάλυψε τις ανάγκες για 450.000 χαμηλοσυνταξιούχους, εξασφαλίζοντας ένα αξιοπρεπές επίπεδο διαβίωσης. Για να γνωριζόμαστε και να ξέρει ο κόσμος τι έχει κάνει ο καθένας: Το ΕΚΑΣ το κατήργησε ο ΣΥΡΙΖΑ (νόμος Κατρούγκαλου) και η Νέα Δημοκρατία, στο νομοσχέδιο που συζητάμε, δεν μεριμνά για τη θεσμοθέτηση ελάχιστου εγγυημένου εισοδήματος για τους συνταξιούχους. Το Κίνημα Αλλαγής θα καταθέσει πρόταση νόμου για την διασφάλιση ελάχιστου εγγυημένου εισοδήματος, σεβόμενο πάντοτε τις οικονομικές δυνατότητες της χώρας.\nΤο Ασφαλιστικό Ταμείο Αλληλεγγύης Γενεών (ΑΚΑΓΕ). Πουθενά στο νομοσχέδιό σας, δεν υπάρχει πρόβλεψη για εύρεση νέων πόρων για την ενίσχυση του ασφαλιστικού.\nΤα ΚΕ.Π.Α. (2011), με τα οποία εξασφαλίστηκε η ενιαία υγειονομική κρίση στον καθορισμό του βαθμού αναπηρίας όλων των ασφαλισμένων.\nΔική μας μεταρρύθμιση ήταν και η σύσταση της Εθνικής Αναλογιστικής Αρχής (το 2002).\nΧωρίς αμφιβολία, η χώρα χρειάζεται μια νέα, ολοκληρωμένη μεταρρύθμιση του ασφαλιστικού, που θα κοιτάξει στο μέλλον, που θα σέβεται τον κόπο των εργαζομένων διασφαλίζοντάς τους αξιοπρεπείς συντάξεις και παράλληλα θα δημιουργεί ένα ασφαλές περιβάλλον για τους νέους ανθρώπους που εισέρχονται σε μια εξαιρετικά δύσκολη και ανταγωνιστική αγορά εργασίας.\nΑυτή η μεταρρύθμιση του ασφαλιστικού συστήματος προϋποθέτει έναν σοβαρό, συστηματικό κοινωνικό διάλογο. Με τους κοινωνικούς εταίρους, επιστημονικούς φορείς, πολιτικά κόμματα.\nΟ διάλογος αυτός δεν έγινε ποτέ. Αντ’ αυτού, η Νέα Δημοκρατία, ακόμη μια φορά, επέλεξε να διαμορφώσει μια κατ΄ ευφημισμόν μεταρρύθμιση, πίσω από κλειστές πόρτες. Περιορίστηκε σε επικοινωνιακού τύπου εμφανίσεις του Υπουργού σε κατ’ επιλογήν μέσα ενημέρωσης.\nΟι αλλαγές που περιλαμβάνονται στην υποτιθέμενη ασφαλιστική μεταρρύθμιση δεν αποτελούν νέο ασφαλιστικό σύστημα, αλλά τη συνέχεια του νόμου Κατρούγκαλου – ΣΥΡΙΖΑΝΕΛ.\nΓια να είμαστε ξεκάθαροι: Ισχυρίζεστε ότι είναι το πρώτο νομοσχέδιο, μετά από 10 χρόνια, που δεν μειώνει τις συντάξεις. Ψεύδεσθε. Συνυπογράφετε τις τεράστιες μειώσεις που επέφερε ο νόμος Κατρούγκαλου – ΣΥΡΙΖΑΝΕΛ.\nΟ κ. Υπουργός Εργασίας διαβεβαιώνει, όπως και ο προκάτοχός του, για τη βιωσιμότητα του συστήματος για 50 χρόνια.\nΩστόσο, εμπειρογνώμονες με βαθιά γνώση του ζητήματος εκφράζουν επιφυλάξεις για το κατά πόσο η αναλογιστική μελέτη που παρουσιάστηκε αποτελεί αξιόπιστο εχέγγυο για τη βιωσιμότητα του ασφαλιστικού.\nΔεν μπορεί να γίνει καμία αναλογιστική μελέτη με ορίζοντα 50 ετών, ιδιαίτερα στην εποχή της ραγδαίας τεχνολογικής επανάστασης.\nΓια μια πραγματική και αποτελεσματική ασφαλιστική μεταρρύθμιση απαιτούνται τουλάχιστον τρία στοιχεία:\nΠρώτον, ότι στην χώρα θα προκαλέσουμε αναπτυξιακή έκρηξη, με νέες επενδύσεις, καινοτομίες και νέες θέσεις εργασίας.\nΔεύτερον, ότι θα αντιμετωπίσουμε δραστικά την Δημογραφική κρίση, που απειλεί το μέλλον μας ως κοινωνία, αλλά και το μέλλον του Ασφαλιστικού.\nΤρίτον, ότι θα φέρουμε νέους πόρους στο Σύστημα.\nΤο νομοσχέδιό σας, μετά λύπης, δεν κάνει τίποτα από όλα αυτά.\nΑντιθέτως προς όλα αυτά, εννέα καίρια ζητήματα χαρακτηρίζουν τη λογική του νομοσχεδίου:\n1.\tΔιατηρούνται οι τεράστιες αυξήσεις στα όρια ηλικίας συνταξιοδότησης στα 67 για όλους ή στα 62 με 40 χρόνια υπηρεσίας, που ψηφίστηκαν επί ΣΥΡΙΖΑ (ν. 4336/2015).\n2.\tΔιατηρούνται οι τεράστιες μειώσεις στις κύριες και στις επικουρικές συντάξεις, που έφτασαν στο 50%, καθώς και στο εφάπαξ όπου αθροιστικά οι περικοπές ξεπέρασαν το 40%. Ακόμα χειρότερα: διατηρείτε τη σφαγή των αναπηρικών συντάξεων του νόμου Κατρούγκαλου, μέχρι 40%.\n3.\tΤο ΕΤΕΑΕΠ (επικουρική ασφάλιση και εφάπαξ) ενσωματώνεται στον ΕΦΚΑ, ανοίγοντας το δρόμο αφενός για την απορρόφηση – κατάργηση της επικουρικής ασφάλισης και την κατάργηση του Κλάδου του εφάπαξ, ενώ ενσωματώνονται στον ΕΦΚΑ (στο σύστημα) και τα 7 δις αποθεματικά που έχει το ΕΤΕΑΕΠ. Μάλλον είναι το πρώτο βήμα σας για την σχεδιαζόμενη επέλαση των ιδιωτικών ασφαλιστικών εταιρειών στον κλάδο των συντάξεων, που τόσο έχει προμοτάρει ο πρώην Υπουργός Εργασίας και Κοινωνικών Υποθέσεων, κ. Νότης Μηταράκης.\n4.\tΔιατηρούνται τα πολύ χαμηλά ποσοστά αναπλήρωσης του Νόμου Κατρούγκαλου, για όσους έχουν μέχρι 30 χρόνια υπηρεσίας. Δηλαδή διατηρούνται για τη μεγάλη πλειοψηφία των συνταξιούχων, κυρίως του ιδιωτικού τομέα. Η ΝΔ καταγγέλλει μεν την κατάργηση του ΕΚΑΣ από τους ΣΥΡΙΖΑΝΕΛ αλλά διατηρεί την κατάργηση από τους ΣΥΡΙΖΑΝΕΛ των κατωτάτων ορίων σύνταξης.\nΠλέον τούτου, μειώνει – ακόμη και σε σχέση με το νόμο Κατρούγκαλου – τα ποσοστά αναπλήρωσης της ανταποδοτικής σύνταξης, δηλαδή το ύψος των συντάξεων, για όσους συνταξιοδοτούνται με 45 χρόνια ασφάλισης και πάνω, ικανοποιώντας μόνο ένα μέρος αυτών, τους στρατιωτικούς (άρθρο 32). Τιμωρεί έτσι τους σκληρά και επί πολλά έτη εργαζόμενους στον ιδιωτικό Τομέα. Γιατί δεν το επεκτείνετε και στους υπόλοιπους εργαζόμενους και δημιουργείτε νέες ανισότητες;\nΕπίσης, διατηρείται η μεγάλη αδικία σε βάρος των ομογενών από τη Αλβανία και την πρώην Σοβιετική Ένωση σε σχέση με τον υπολογισμό της Εθνικής Σύνταξης.\n5.\tΥπονομεύεται η απασχόληση των νέων παιδιών, που υποτίθεται ότι ενδιαφέρεται τόσο η Νέα Δημοκρατία να τα φέρει πίσω, αναστρέφοντας το brain drain. Φροντίζει ώστε να απασχολούνται στο Δημόσιο με ελάχιστο penalty στη σύνταξή τους συνταξιούχοι άνω των 62 ετών προκειμένου «γαλάζια παιδιά» μεγάλη ηλικίας να ενισχύσουν το εισόδημά τους.\n6. Με τη νέα αρχιτεκτονική των εισφορών, κυρίως των μη μισθωτών, δημιουργούνται ανισότητες αφενός μεταξύ μισθωτών και μη μισθωτών, αφετέρου μεταξύ των μη μισθωτών, ενισχύοντας τους ελεύθερους επαγγελματίες και αυτοαπασχολούμενους με μεγάλα εισοδήματα, ταυτόχρονα, αυξάνοντας την μηνιαία εισφορά για πάνω από 80% των ελευθέρων επαγγελματιών και των αυτοτελώς απασχολούμενων. Κλείνουν έτσι το μάτι στις ιδιωτικές ασφαλιστικές εταιρείες.\n7. Καταργείται ακόμη και η δήθεν 13η σύνταξη που δόθηκε επί ΣΥΡΙΖΑ ενώ κωφεύουν οι κυβερνώντες στην πρόταση νόμου που πρόσφατα κατέθεσε το Κίνημα Αλλαγής για καταβολή σε όλους τους συνταξιούχους πλήρους 13ης σύνταξης.\n8.\tΔεν υπάρχει κανένα σχέδιο για άντληση νέων πόρων για το ασφαλιστικό σύστημα από την αξιοποίηση της Δημόσιας Περιουσίας, αλλά ούτε και σοβαρός και μακροχρόνιος σχεδιασμός για την κρίση υπογεννητικότητας που εντείνει τα προβλήματα. Το Κίνημα Αλλαγής, ως υπεύθυνος πολιτικός φορέας, πρόσφατα κατέθεσε ολοκληρωμένη πρόταση για την αντιμετώπιση της υπογεννητικότητας, που κατά κοινή παραδοχή ακόμη και Κυβερνώντων, δεν μπορεί να γίνει με το επίδομα γέννησης των 2.000 ευρώ. Δυστυχώς για όλους μας, η πρόταση του Κινήματος Αλλαγής δεν έγινε αποδεκτή από την κυβερνητική πλειοψηφία.\n9.\tΟ νέος οργανισμός, ο επονομαζόμενος e-ΕΦΚΑ, όπως τον προτείνετε, θα δημιουργήσει σοβαρότερα προβλήματα από τα ήδη υπάρχοντα ως προς τη λειτουργία του. Ήδη οι εκκρεμείς συντάξεις αυξάνονται συνεχώς και σταθερά κατά 4.000/μήνα. Συγκεκριμένα: 103.000 στις κύριες συντάξεις στις 31.12.2018, 151.000 στις 31.12.2019 και στις 31.1.2020 εκκρεμείς συντάξεις 158.000. Κανένα πρόβλημα του Έλληνα πολίτη δεν πρόκειται να λύσει ο νέος οργανισμός. Εκείνο που φιλοδοξεί είναι να βολέψει στις πολυάριθμες θέσεις ευθύνης που δημιουργεί «γαλάζια παιδιά» με τοποθέτηση από τον ίδιο τον Υπουργό.\nΤο ασφαλιστικό νομοσχέδιο της ΝΔ δε συνιστά μεταρρύθμιση: πρόκειται για «μπαλώματα», που ουδόλως θεραπεύει το νόμο Κατρούγκαλου, τουναντίον τον ενισχύει.\nΜε τις διατάξεις του πρώτου και του δεύτερου μέρους (άρθρα 1-18) υποτίθεται ότι η ηγεσία του υπουργείου προχωρά σε μια επαναστατική ασφαλιστική μεταρρύθμιση – την ενοποίηση ΕΦΚΑ με το ΕΤ.Ε.Α.Ε.Π. για τη δημιουργία του «e-EΦΚΑ» – που θα τίθεται σε εφαρμογή από 1.3.2020, δηλαδή σε λιγότερο από δύο εβδομάδες. Ταυτόχρονα όμως, προβλέπεται οι λεπτομέρειες εφαρμογής να καθορίζονται με πλήθος αποφάσεων του Υπουργού Εργασίας και Κοινωνικών Υποθέσεων (άρθρα 10,11,12,14,15,16). Οι αποφάσεις αυτές είναι ιδιαίτερα δύσκολες επιχειρησιακά τόσο να συνταχθούν όσο και να εκτελεστούν.\nΑποδεικνύουν ότι το εγχείρημα αυτό είναι επικοινωνιακού τύπου και διέπεται από προχειρότητα και εκτιμούμε ότι θα αποτύχει.\nΠαράλληλα, μέσω του οργανωτικού εκτρώματος του e-ΕΦΚΑ φιλοδοξεί – χωρίς να το δηλώνει ευθαρσώς – μέσω της περαιτέρω υποβάθμισης του δημόσιου συστήματος, να αποτελέσει το ενδιάμεσο βήμα για την ενίσχυση των κεφαλαιοποιητικών στοιχείων σε βάρος των διανεμητικών, την ενίσχυση της εξατομίκευσης σε βάρος της αλληλεγγύης.\nΜε το τρίτο μέρος (άρθρα 19 – 49) υιοθετούνται κυρίως διατάξεις με τις οποίες συμμορφώνεται το ασφαλιστικό σύστημα με τις αποφάσεις του Συμβουλίου της Επικρατείας.\nΠαράλληλα, ωστόσο, ενδεικτικό της προχειρότητας και της μνημονιακής λογικής του νέου νόμου είναι ότι διατηρεί σε ισχύ στο Μετοχικό Ταμείο Πολιτικών Υπαλλήλων τους περιορισμούς σε σχέση με την απονομή σύνταξης λόγω θανάτου, καταργώντας απλώς τη διάταξη που προέβλεπε απονομή σύνταξης μόνο για 3 χρόνια σε περίπτωση που ο θανών είναι κάτω των 52 ετών (και οι οποίες έχουν καταργηθεί για την σύνταξη λόγω θανάτου στον ΕΦΚΑ και στο ΕΤΕΑΕΠ).\nΧαιρετίζουμε την απόφαση του Υπουργού να διορθώσει τις αδικίες τις οποίες είχαμε επισημάνει ως Κίνημα Αλλαγής σε σχέση με τα penalty για τους συνταξιούχους που δραστηριοποιούνται στις αγροτικές δραστηριότητες.\nΧαιρόμαστε επίσης που έκανε πράξη την δέσμευση να διορθώσει, έστω και τώρα, την αδικία για τις μητέρες /ασφαλισμένες του ΕΦΚΑ οι οποίες με εγκύκλιο του Υπουργείου επιβαρύνονται με επιπλέον ασφαλιστικές εισφορές.\nΚάτι που θέλουμε οπωσδήποτε να επισημάνουμε είναι ότι οι συντελεστές αναπλήρωσης είναι λειψοί και δεν συνιστούν σοβαρό κίνητρο για ασφάλιση. Αποδεικνύεται στην πράξη ότι οι συντελεστές ανταπόδοσης του νόμου 3863/2010, που τόσο πολεμήσατε ήταν προς το συμφέρον των πολιτών.\nΣτο τέταρτο μέρος (άρθρα 50 – 104), που αποτελεί και το μεγαλύτερο μέρος του νομοσχεδίου, θεσπίζεται ο οργανισμός του e-Ε.Φ.Κ.Α και τροποποιείται το π.δ. 8/2019 (Α’8) με τίτλο «Οργανισμός Ενιαίου Φορέα Κοινωνικής Ασφάλισης (Ε.Φ.Κ.Α.)».\nΣυγκεκριμένα, αναδιαρθρώνεται η οργανωτική δομή του e-Ε.Φ.Κ.Α. μετά την ένταξη σε αυτόν του ΕΤΕΑΕΠ. Ειδικότερα, προστίθενται νέες οργανικές μονάδες σε επίπεδο Γενικής Διεύθυνσης (1 νέα), Διεύθυνσης (5 νέες), Υποδιευθύνσεις (10 νέες) και Τμήματος (21 νέα).\nΘεωρούμε ότι αυτός ο νέος οργανισμός, που προτείνει ο νόμος Βρούτση, όπως προανέφερα, θα δημιουργήσει σοβαρότερα προβλήματα από τα ήδη υπάρχοντα ως προς τη λειτουργία του. Από την άλλη βέβαια, θα δώσει την ευκαιρία στην ηγεσία του Υπουργείου να βολέψει κάποια «γαλάζια παιδιά».\nΤο επιτελικό κράτος σας σε όλο το μεγαλείο του.\nΧωρίς καμία αμφιβολία, η κυβερνητική πρόταση για την νέα αλλαγή του ασφαλιστικού συστήματος έχει μοιραίες συνέπειες για τη χώρα και τους πολίτες της.\n1. Απομακρύνει για πολλές δεκαετίες την προοπτική ενιαίου Ασφαλιστικού.\n2. Παραβιάζει στοιχειώδεις αρχές δικαιοσύνης: Η πρόταση της Κυβέρνησης νομιμοποιεί χαμηλότερες εισφορές για έναν μεγαλοαυτοτελώς απασχολούμενο απ’ ό,τι για έναν μέσο μισθωτό.\n3. Παρέχει ισχυρό κίνητρο στους εργοδότες να μετατρέψουν την μισθωτή εργασία σε απασχόληση με μπλοκάκι, δημιουργώντας μεγάλης έκτασης εισφοροδιαφυγή.\n4. Παρά τις κυβερνητικές μεγαλοστομίες περί «αλλαγής παραγωγικού μοντέλου», δίνει το φιλί της ζωής στο μοντέλο που μας οδήγησε στη χρεοκοπία.\nΜια μη-κανονικότητα στην οποία θα ήταν καλύτερα να μην επιστρέφαμε.\nΤο Κίνημα Αλλαγής, η Πολιτική παράταξη που έστησε και ανάπτυξε το Κοινωνικό κράτος σε αυτή τη χώρα, θα ανταποκριθούμε στο χρέος μας έναντι του ελληνικού λαού υπερασπίζοντας και επιδιώκοντας τη διεύρυνση του κοινωνικού κράτους, το οποίο αντιλαμβανόμαστε ως επένδυση στον άνθρωπο, την κοινωνική συνοχή και την ίδια την οικονομική ανάπτυξη με όρους δικαιοσύνης και κοινωνικής αλληλεγγύης.\nΓι’ αυτό θα καταθέσουμε τεκμηριωμένες προτάσεις, με στόχο την ενίσχυση του Δημοσίου, Κοινωνικού Ασφαλιστικού Συστήματος, που εγγυάται την αξιοπρέπεια για όλους τους πολίτες.


THE WATERSIDE HOTEL (Νιουκάστλ Απόν Τάιν, Αγγλία) - Κριτικές και σύγκριση τιμών - TripAdvisor\nΞενοδοχεία κοντά σε: Tiger Hornsby\nΞενοδοχεία κοντά σε: Popolo\nΞενοδοχεία κοντά σε: Popolo Newcastle\nΞενοδοχεία κοντά σε: Quilted Camel\nΞενοδοχεία κοντά σε: Side Gallery\nThe Waterside Hotel, Νιουκάστλ Απόν Τάιν - Κριτικές\nΝο 58 από 83 ξενοδοχεία για: Νιουκάστλ Απόν Τάιν\n48-52 48 Sandhill Quayside, Νιουκάστλ Απόν Τάιν NE1 3JF Αγγλία\nΟ/Η brickbaby έγραψε μια κριτική\nThe Waterside Hotel9 Ιαν\nΚουρασμένος, θορυβώδης αλλά φθηνός\nΗ διανυκτέρευση για μια επίσκεψη στο πανεπιστήμιο, επιλέχθηκε κυρίως επειδή ήταν φθηνή, περιλάμβανε πρωινό και χώρο στάθμευσης. Ο χώρος στάθμευσης αυτοκινήτων είναι πάνω από το δρόμο και πολλοί χώροι. Η είσοδος είναι απλά μια ενιαία πόρτα με σκάλες σε μια μικρή υποδοχή, αλλά…\nΟ/Η JoanneL93 έγραψε μια κριτική\nThe Waterside HotelΙούλ 2018\nΜείναμε μόνο για μία νύχτα. Υπέροχο ξενοδοχείο, καθαρό έχει όλα όσα χρειάζεστε, εξαιρετική τοποθεσία, πολλά μπαρ και εστιατόρια στη γύρω περιοχή, υπέροχο το προσωπικό πολύ ευγενικό, ακόμη και ένα ειδικό αίτημα κατά την άφιξη παραδίδονται, τόσο αστείο! Το λάτρεψα, χάρη Hayley! X\nΟ/Η Paula M έγραψε μια κριτική\nΜείναμε για δύο νύχτες και η εξυπηρέτηση και το δωμάτιο ήταν τέλειο για την τιμή. Η μόνη κριτική είναι ο θόρυβος αλλά δεν είναι εντός του ξενοδοχείου. Η τοποθεσία είναι γεμάτο θορυβώδες μπαρ και ως χτυπήθηκε windows ήταν ανοιχτό όλη τη νύχτα. Το δωμάτιο ήταν άνετο και…\nΟ/Η angela f έγραψε μια κριτική\nΤο χειρότερο διανυκτερεύσεις ποτέ\nΜείναμε εδώ μόνο ως συνήθως hotel ήταν υπερπλήρες αλλά ποτέ ξανά. Το δωμάτιο ήταν μικρό αλλά εντάξει εκτός από το χαλί πρέπει να έχουν παρακαμφθεί με ψύλλους ως τόσο εγώ όσο και της νεαρής κόρης κατέληξαν στο τσιμπήσουν τα πόδια μας και το κάτω μέρος των ποδιών. Ο καιρός ήταν…\nΟ/Η Lianne H έγραψε μια κριτική\nThe Waterside HotelΙούν 2018\nΜε ικανοποίηση αυτή την εξαιρετική τοποθεσία του ξενοδοχείου. Σε ό,τι περιμέναμε για την τιμή. Το δωμάτιο ήταν καθαρό, συμπεριλαμβανομένου του μπάνιου. Το προσωπικό ήταν φιλικό. Έκπτωση στο πρωινό στο διπλανό δωμάτιο και ήταν σε θέση να αφήσουμε τις βαλίτσες μας να πάμε μια…\nΟ/Η Frances1Edinburgh δημοσίευσε μια φωτογραφία\nThe Waterside HotelΝοέ 2011\nΟ/Η TheNewfs δημοσίευσε μια φωτογραφία\nThe Waterside HotelΙαν 2014\nThe Waterside HotelΟκτ 2017\nΟ/Η Lyndsey M έκανε μια ερώτηση\nThe Waterside HotelΟκτ 2018\nΟ/Η Daryl H έκανε μια ερώτηση\nThe Waterside HotelΣεπ 2016\nΟ/Η Johnnykitty έκανε μια ερώτηση\nThe Waterside HotelΙούλ 2016\nΟ/Η susiepops2014 έκανε μια ερώτηση\nThe Waterside HotelΑύγ 2014\n39 $ - 124 $ (Βάσει των μέσων τιμών για ένα Στάνταρ δωμάτιο)


Olivia Palermo: Έκανε το πιο stylish update στην κλασική πλεξούδα\nΜέσα σ’ όλους αυτούς τους λόγους για τους οποίους έχουμε ξεχωρίσει την Olivia Palermo, είναι και οι συνδυασμοί στο outfit της, αλλά και η απίστευτη προσοχή στις λεπτομέρειες κάθε της look, είτε μιλάμε για τα κοσμήματα, τα αξεσουάρ, το μακιγιάζ ή τη λεπτομέρεια που θα κάνει τη διαφορά στο χτένισμά της.\nΠριν λίγο καιρό, η Olivia Palermo βρέθηκε στο Μιλάνο, στο πλαίσιο της Εβδομάδας Μόδας και όπως καταλαβαίνεις δεν γινόταν να μη μας δώσει λίγο ακόμη fashion και beauty inspo με τις εμφανίσεις της. Κάνε focus στο beauty part- διαβάζεις τη beauty στήλη του LadyLike- και πιο συγκεκριμένα στο χτένισμά της.\nΤο stylish update που έκανε η Olivia Palermo στο χτένισμά της\nΓια αυτή την εμφάνισή της, η fashionista, έπιασε όλα τα μαλλιά στο πίσω μέρος, σε μία κλασική, γαλλική πλεξούδα και μέχρι εδώ δεν θα το κάναμε ιδιαίτερο θέμα, καθώς πολλές φορές την έχουμε δει με το συγκεκριμένο χτένισμα. Είναι όμως το update με το μαντήλι, που έκανε πραγματικά τη διαφορά.\nΣτην ουσία, αυτό που έκανε, είναι να πιάσει αρχικά όλα τα μαλλιά της σε ένα ponytail και να στερεώσει με ένα λαστιχάκι στη βάση τους. Στη συνέχεια, αφού τα χώρισε σε τρία μέρη, όπως στις κλασικές πλεξούδες, πρόσθεσε το μαντήλι, «πλέκοντάς» το μαζί κι αυτό. Στο τέλος, στερέωσε με ένα διάφανο λαστιχάκι, αφήνοντας την άκρη του μαντηλιού να ξεχωρίζει.\nΤα μαντήλια είναι από τα αγαπημένα αξεσουάρ της Olivia Palermo και δεν είναι λίγες οι φορές που εκτός από το outfit της, τα έχει φορέσει στα μαλλιά της, αναβαθμίζοντας το hair look της.\nΠώς σου φαίνεται να κάνεις ένα μικρό, αντίστοιχο update στα μαλλιά σου; Κι αν ψάχνεις ένα εύκολο και γρήγορο τρόπο να φορέσεις το μαντήλι στο ponytail ή την πλεξούδα σου, πάτα play στο παρακάτω video.\nΣτεγνώνεις μόνη σου τα μαλλιά σου με το πιστολάκι; Τι πρέπει να προσέχεις